
Grupo Ta Basta ta denuncia cu tin victimanan di abuso sexual cu ta 
indocumenta y tin miedo di haci denuncia 


Grupo Ta Basta, cu ta hopi 
activo riba rednan social 
pa loke ta trata casonan di 
abuso sexual di mucha, ta 
sigura cu tin mayornan cu 
tin miedo di haci denun- 
cia pa motibo cu nan no 
tin un status legal riba e 
isla, locual ta perhudica e 
victima. 


“Victimanan indocumenta no 
ta haci denuncia contra abuso 
sexual di mucha, di adulto 
y tampoco di problema do- 
mestico. Pasobra nan ta core 
e riesgo cu lo deporta nan y 
e abusador mes ta keda cana 
liber. Mester adapta e proce- 
dura aki cual polisnan ta man 
mara na dje, pasobra atrobe e 
victimanan ta sali perhudica 
y e abusador ta privilegia,” e 
grupo a indica. 


Ta importante pa destaca cu 
ora un abuso, sea sexual of 
domestico, ta tuma luga, e 
victima mester acerca na e 


warda di polis mas cerca di 
cas pa asina por haci e de- 
nuncia formal, y no ta asina 
cu debi cu nan status riba 
isla no ta legal, ta nifica cu 
nan no por haci un denun- 
cia y por deporta nan. Esaki 
ta trece como consecuencia 


cu e mucha menor di edad ta 
keda victima di abuso door di 
e abusador. 


“Ta algo cu autoridadnan tin 
cu sinta y dialoga riba dje 
paso mester pensa riba e bi- 
enestar di e mucha y traha pa 


mehor’e. Asina nos haya un 
caso di un persona di misa cu 
nan yiu muhe menor di edad 
a wordo abusa door di e pas- 
toor di e iglesia, y denuncia 
no a cay paso nan documen- 
tonan nota na ordo, nan ta in- 
documenta!!!!” 


Den e caso aki, na ken auto- 
ridad ta defende? E victima 
of e abusador? Instancianan 
ta keda responsabel pa no 
cumpli cu nan trabou den ca- 
sonan asina unda un mucha 
ta esun cu mas ta sufri debi cu 
su mayor nan papel no ta na 
ordo? Mester protege y cuida 
tur mucha cu ta inocente. 
Bon Dia Aruba ta bay sigui 
mas de cerca e topico aki den 
proximo dianan. 


Nan ta señala cu tin hopi caso 
unda cu e mayornan no kier 
haci denuncia pa varios mo- 
tibo manera door di berguen- 
sa, ken e persona ta, door cu 
e ta un familiar, door cu e ta 
paga e gastonan na cas, door 
cu nan ta haya menasa, door 
cu pa nan e nota algo grave y 
hasta tin biaha e mayor mes 
tambe ta victima di abuso 
unda cu e ta bira un circulo. 


Lo trata caso Avestruz den luna di mei otro aña 


Ayera atardi a tuma luga e 
tratamento di apelacion di 
e caso Avestruz den Corte 
di Apelacion. Segun infor- 
macion publica pa e por- 
tal di noticia local Noticia 
Cla, corte di apelacion a 
reserva segundo siman di 
luna di mei otro aña pa 
trata e caso di apelacion 
Avestruz. 


Ayera tardi durante e ‘regiez- 
itting’ e tres huesnan di e cor- 
te a informa e abogadonan di 
e shete sospechoso den e caso, 
cu ta wordo scucha un biaha 
mas den apelacion. Ta trata di 
e sospechosonan Benny Sev- 
inger, Pieter Sussebeek, Car- 
lo Mansur Jr, Maria Leoncita 
Arends, 
Ninuska 
Nuñez, 
Edgar (Gabby) Werleman y 
Curt Harms. 


Segun e portal ta indica, cua- 
ter di e shete sospechosonan 
a apela parti di nan sentencia, 
mientras cu Ministerio Pu- 
blico a apela sentencia di tres 
sospechoso. 


Durante e tratamento di e 
caso ayera atardi, e aboga- 
donan por a presenta nan 
deseo pa nan cliente y dos 
abogado a pidi pa scucha dos 
testigo mas, esta L. Harms y 
A. Fowler. Fuera di esaki, tin 
cuater otro testigo cu ya caba 
a wordo solicita pa wordo 
scucha den e caso, pa e caso 
di sospechoso parlamentario 


Benny Sevinger. 


Segun Noticia Cla ta infor- 
ma, e abogado Demis Illes 
a splica cu e dos testigonan 
nobo aki por duna claridad 
riba e asunto di e gym na cas 
di e sospechoso Sussebeek, y 
tambe e bendemento di tere- 
no na Sussebeek, cual ta un di 
e acusacionnan. 


Ademas di esaki, abogado 
di sospechosonan Nuñez y 
Werleman, Rudy Oomen, a 
pidi pa un testigo, den e caso 
aki un notario, pa loke ta e 
proceso di traspaso di tereno 
erfpacht, unda cu kier dem- 


ostra cu na ningun momento 
e clientenan no a mal infor- 
ma Gobierno di Aruba di nan 
transaccionan. 


Tur peticion cu a wordo 
realisa,lo wordo considera 
pa e tres huesnan cu ta bay 
trata e caso otro aña y dia 20 
di september 2or di atardi ta 
bay tin un sentencia riba e 
peticionnan entrega. Manera 
indica e caso mes ta programa 
pa cuminsa otro aña y e fecha 
specifico lo ta dia 13 di mei 
y a reserva full e segundo si- 
man di mei, pa trata e caso, 
pero tin posibilidad cu e pl- 
anificacion por cambia ainda. 

Discurso di su excelencia Gobernador den apertura di aña parlamentario 
a enfoca riba igualdad, inclusion y proteccion di esnan mas vulnerabel 


Ayera mainta a tuma luga 
na Parlamento di Aruba e 
reunion solemne pa inicia 
e aña parlamentario num- 
ber 38 di e periodo 2023- 
2024 na unda su excelencia 
Sr. Gobernador Alfonso 
Boekhoudt a duna su dis- 
curso tanto pa parlamen- 
tarionan, ministernan y 
invitadonan presente den 
e sala. 


Cu e presencia di prome 
minister 
Evelyn 
Wever- 
Croes y otro ministernan 
cu excepcion di minister 
Xiomara Maduro y minister 
Glenbert Croes kende no 
por tabata presente, su ex- 
celencia Gobernador Alfonso 
Boekhoudt a cuminsa cu un 
discurso unda derechonan 
humano, igualdad social y 
proteccion di esnan mas vul- 
nerabel tabata resalta. 


“E 21 miembro cu ta forma 
parti di e organo aki hunto 
cu gobierno ta eherce e pod- 
er legislativo, un poder cu 
pueblo a confia na cada un 
di e miembronan aki pre- 
sente, esaki ta algo grandi y 
alabes delicado pasobra e ta 
implica un gran responsabili- 
dad, e responsabilidad pa de- 
fende, proteha y salvaguardia 
e principionan di nos Estado 
di Derecho, democracia ta 
algo valioso, democracia no 
solamente ta e base riba cual 
gobernacion y representacion 
di pueblo ta funda, pero e ta 
e salbabida di convivencia 
di respet, libertad, igualdad, 
husticia y participacion in- 
clusivo, ta crucial pa nos uni 
lanta y defende e principi- 
onan di igualdad y di digni- 
dad humano cual ta un tarea 
di nos tur, defende y proteha 
esnan mas vulnerabel como 
tambe, esnan cu no tin bos, 
esnan cu bida no a duna nan e 
oportunidad pa desaroya nan 
mes, esnan cu a haci di Aruba 
nan hogar, esnan cu ta yuda 
nos pais progresa pero toch, 
ta biba margina, ta tarea di 
nos tur pa percura pa e bien- 
estar di tur e gruponan aki,” 
el a sigura. 


Igualmente, Sr. Gobernador 
a continua bisando cu mester 
tin un ambiente di libertad 
y respet pa cada ciudadano, 
den defensa y proteccion di 
e balornan aki “no tin espacio 
pa sembramento di odio, in- 
tolerancia cu odio of falta di 
respet pa nos prohimo na tur 
nivel, haciendo uso pa hopi 
biaha di anonimato riba red- 
nan social, nos ta prome yama 


pa duna e bon ehempel.” 


Den mesun linea, a destaca 
e recuperacion financiero y 
economico despues cu e isla 
a supera varios fase critico 
despues di e golpi cu pan- 
demia di Covid-19 a haci, 
“e panorama economico ta 
keda uno positivo pa 2024. 
Esaki ta keda refleha den e 
presupuesto entrega na Par- 
lamento pa aña 2024 unda 
cu Gobierno ta premira un 
resultado financiero miho cu 
aña anterior. Mientras cu e 
gastonan di personal lo keda 
den cuadro di e normanan 


palabra, e gastonan di interes 
ta keda punto di preocupa- 
cion, aunke cu e proporcion 
di e debe nacional den com- 
paracion cu nos economia 
lo reduci segun e resultado 
presupuesta. Nos ta bibando 
den un epoca cu hopi reto- 
y desafionan, pero tambe cu 
oportunidadnan. E trayecto 
cu Hulanda tocante refinan- 
ciamento di debe di Covid 
ta andando. Aruba ta boga 
pa logra un acuerdo a base di 
respet mutuo cu lo beneficia 
tur dos partido. Asina Aruba 
ta sigui traha pa transforma e 
retonan den oportunidadnan 


mutuo y ta sigui inverti den e 
relacionnan importante den- 
tro di Reino Hulandes.” 


Conscientisacion ta e prome 
paso, manera Sr. Gobernador 
ta sigura, Aruba ta birando 
consciente cu economia ta 
basa riba naturalesa, y a bira 
ora pa balora esaki pa medio 
di conservacion y proteccion 
pa asina yuda Aruba prepara 
pa efectonan di cambio cli- 
matico. “accionnan di gobi- 
erno t’ey pa percura cu futuro 
proyectonan no causa daño 
ireparabel. Den cuadro di 
esaki lo tin un enfoke pa pro- 
move un cultura di reciclahe 
y preservacion di nos medio 
ambiente. E continuacion di 
crecemento economico ta de- 
mostra cu como isla chikito 
nos ta dispone di e capacidad 
pa hunto supera retonan cu 
presenta den nos desaroyo 
economico y nos bida diario. 
Expansion di actividadnan 
economico ta un meta riba su 
mes, pero tambe un instru- 
mento esencial pa desaroyo y 
bienestar di nos pais y di tur 
su ciudadanonan,” el a señala. 


Sinembargo ainda tin hopi 
hende na Aruba cu no tin un 
vivienda pagabel pa construi 
nan hogar y ta mira nan pod- 
er di compra bay atras struc- 
turalmente, Ta importante pa 
subraya, cu desaroyo sola- 
mente por realmente yama 
desaroyo, si esaki ta uno in- 
clusivo den cual niun hende 
ta keda atras. Inclusion social, 
economico y politico di un y 
tur mester wordo promovi. 


E resultadonan di e investiga- 
cion den enseñansa na Aruba 
a wordo alinea pa yega na e 
metanan cu ta calidad basico 
di enseñansa, enseñansa pa 
un y tur, y competencianan 
apto pa e mundo actual y 
di futuro. Calidad basico di 
enseñansa ta encera cu tur 
alumno tin derecho pa par- 
ticipa na un enseñansa di cali- 
dad cu ta ofrece oportunidad 
pa sigui crece. 


“Pa realisa inclusion den 
enseñansa lo sigui cu inno- 
vacion den enseñansa pro- 
fesional pa asina tin miho 
transicion entre e diferente 
nivel y lo sigui traha pa un 
miho acoplacion cu mercado 
laboral. Lo adapta e maneho 
pa enseñansa primario, se- 
cundario y superior pa asina 
ofrece miho oportunidad pa 
e studiantenan y percura cu e 
transicion di un tipo di ense- 
ñansa pa otro ta realisabel. 


Desaroyo economico no sol- 
amente mester ta inclusivo, 
pero tin un balor agrega ora 
cu tur hende por mira, midi 
y sinti e beneficionan di nan 
esfuerso. P’esey un punto 
di atencion continuo ta pa 
duna guia na e hobennan cu 
a desvia di e bon caminda y 
cu nan entorno no ta duna 
nan e oportunidadnan cu nan 
merece.” Sr. Gobernador a 
continua di bisa. 


Loke un famia promedio 
mester pa sostene nan mes ta 
keda aumenta y gobierno tin 
e tarea ehecuta maneho pa 
mitiga esaki, ademas a sigura 
cu gobierno lo sigui aloca 
fondo cu e meta pa brinda e 
cuido adecua pa loke ta trata 
problemanan di salud mental 
y adiccion. Un area di prio- 
ridad ta keda e trato husto y 
humano pa esnan indocu- 
menta of cu ta den proceso di 
legalisa nan estadia riba nos 
isla. 


“Aruba, recientemente - y 
tambe den pasado - a dem- 
ostra cu pa chikito cu e por ta, 
no a ria pa retonan cu a pre- 
senta den su caminda, ni con 
pisa y duro cu nan por tabata. 
Historia ta recorda nos cu den 
pasado Aruba a experimenta 
desafionan grandi. Na mo- 
mentonan mas critico a keda 
demostra cu Aruba sa con 
pa nabega tanto den awanan 
keto como den awanan tur- 
bulento. E ta manera e palo 
di watapana cu su raiznan ta 
profundo cu aunke e ta haya 
sota di biento duro, e no ta 
kibra, pero ta bira mas fuerte 
y resistente. Pues aunke cu 
tin desafionan grandi cu nos 
tin cu enfrenta, sin embargo 
trahando hunto y cu e meta 
central di hiba nos pais di- 
lanti, nos por crea un futuro 
mas miho y sostenibel. Awo 
ta e momento pa hunto nos 
pensa como Pais pa Aruba 
progresa y cada ciudadano 
contribui na un desaroyo sa- 
ludabel di nos Pais.” 


Esaki ta e parti di e discurso 
cu su excelencia Sr. Gober- 
nador a bisa ayera den par- 
lamento y despues a finalisa 
cu “Dios ilumina y guia nos 
pasonan y decisionnan riba e 
caminda pa bienestar y pro- 
greso di nos Pais y pa nos no 
ta indiferente na ora di pro- 
teha y defende loke democra- 
cia ta nifica.” 


Algun di e potretnan ta cor- 
tesia di Gabinete di Goberna- 
dor. 

Cantidad di pregunta durante aña parlamentario 2022-2023 cu no a 
haya contesta ta halto 


Manera ta conoci un aña 
parlamentario 
nobo 
a 
cuminsa oficialmente y cu 
esaki tambe a bin e ciere di 
e aña parlamentario 2022- 
2023 cual a trece cune 
tambe e votacion pa presi- 
dente y vice presidente di 
Parlamento di Aruba du- 
rante e reunion publico cu 
a tuma luga dialuna 11 di 
september. 


Durante e reunion publico 
aki e parlamentarionan ta- 
batin e oportunidad di duna 
un discurso pa loke ta trata e 
ciere di aña parlamentario y 
tambe e relato anual di Parla- 
mento di Aruba y tur e infor- 
macion cu tin den esaki. 


Parlamentario y lider di frac- 
cion MAS, Marisol Lopez- 
Tromp, a toca e tema di loke 
ta e resumen di e actividadnan 
di Parlamento di Aruba den e 
aña parlamentario 2022-2023 
y el a trece pa dilanti algun di 
importancia. 


Pa loke ta e cantidad di re- 
unionnan publico cu a tuma 
luga den parlamento, Lopez- 
Tromp a subraya e cantidad 
di e encuentronan publico cu 
tabatin, 27 den total. El a re- 
marca cu varios di e encuen- 
tronan aki, e peticion pa nan 
tabata pa reunion publico y 
no pa encuentro publico. 


“Esaki ta algo cu nos kier keda 
pone enfasis riba dje. Como 
fraccion sigur nos ta kere cu 
e ta hopi importante pa ora e 
reunion publico wordo pidi e 
ta tuma luga pasobra den un 
reunion publico parlamen- 
tarionan por usa nan her- 
mentnan pa controla gobi- 
erno, cual ta nifica haci uso di 
cualkier di e hermentnan dis- 
ponibel, entre otro mocion, 
cual ta esun mas conoci,” el 
a enfatisa. 


Pa loke ta e parti di pregun- 
tanan por escrito cu a bay pa 
gobierno di parti di e parla- 
mentarionan, Lopez-Tromp 
a señala cu den e relato tin 
un lista di pregunta cu a bay 
pa cada minister y por wak 
tambe den e relato cuanto 
pregunta cada minister a con- 
testa y tambe e cantidad di 
pregunta cu a keda sin con- 
testa. 


E lider di fraccion mas a sigui 
señala cu por wak cu den full 
e lista cu un di e ministernan 
cu a keda sin contesta mas cu 
mita di e preguntanan tabata 
Minister di Turismo y Salud 
Publico, Dangui Oduber, 
ken a ricibi 189 pregunta y 
e minister a contesta 98 pre- 
gunta di e 189 total. Esaki ta 
nifica cu 52% di preguntanan 
cu Minister Oduber a haya, 


no obstante for di ken el a 
haya nan, a keda sin wordo 
contesta. 


El a continua y a señala cu 
riba e mesun lista por mira cu 
Minister di Energia, Labor y 
Integridad, Glenbert Croes, a 
ricibi 164 pregunta por escri- 
to y 96 di e preguntanan aki 
Minister Croes no a contesta, 
cual ta 59% di e total di pre- 
guntanan. 


Lopez-Tromp a indica cu 
Minister di Finanzas y Cul- 
tura, Xiomara Maduro, a 
ricibi un total di 27 pregunta 
por escrito, e minister cu me- 
nos pregunta a haya durante 
henter e aña, sinembargo, 
Lopez-Tormp a menciona, 
Minister Maduro a keda sin 
contesta 25 pregunta, cual ta 
nifica cu 93% di e pregun- 
tanan cu el a ricibi no a haya 
contesta, poniendo e riba 
puesto number uno di min- 
isternan cu no a contesta pre- 
guntanan por escrito di parti 
di e parlamentarionan. 


Den total, segun Lopez- 
Tromp ta indica, Gobierno di 
Aruba a ricibi 1307 pregunta 
por escrito di parti di parla- 
mentarionan durante e aña 
parlamentario 2022-2023 y 
di e cifra aki un total di 368 
pregunta a keda sin wordo 
contesta. 


“Mi kier a wak kico ta e her- 
mentnan cu tin pa pone nan 
contesta pasobra nos ta man- 


da reminder, nos ta pidi pa 
atrobe manda pregunta aden 
y no ta tur minister ta contes- 
ta y nos ta kere toch nan mes- 
ter duna un contesta. Hasta si 
bo no ta cla cu un topico, bo 
mester contesta e parlamen- 
tario bise informacion cu bo 
tin y esun cu bo tin pendiente 
cu lo por bin despues,” el a 
enfatisa. 


El a agrega cu esaki ta un 
punto importante cu mester 
atencion y wak con por ad- 
resa esaki, apart di manda re- 
minder, y si den casonan aki, 
el a resalta, si presidente di 
Parlamento di Aruba tambe 
ta hunga un rol den esaki pa 
pone un enfasis pa e contes- 
tanan por yega back parla- 
mento. 


Pro ultimo Lopez-Tromp a 
menciona cu den e lista tam- 
be por mira e cantidad di mo- 
cionnan cu a wordo entrega 
cu tabata 30 mocion den total 
di cual 20 a wordo acepta, 9 
a keda rechasa y un mocion a 
keda retira. 


Parlamentario 
di 
fraccion 
AVP, 
Mervin 
Wyatt-Ras, 
tambe a tuma e oportunidad 
pa hiba palabra. El a remarca 
cu mirando e diferente traba- 
onan cu tin den parlamento, 
por constata cu e eficiencia 
di e comisionnan cu ta hopi 
abao. 


El a indica, segun informa- 
cion di e relato, cu e comision 


di Gezin en Ouderen Zorg a 
reuni un biaha so, comision 
di turismo tambe a reuni un 
biaha so, comision di labor 
tambe a reuni un biaha so. El 
a sigui menciona cu comision 
di medio ambiente, un topico 
cu ta hopi den discusion, no a 
reuni ningun biaha. El a agre- 
ga tambe cu a lanta un comis- 
ion di Noord Amerikaanse 
Relaties, pero no a reuni ni 
un biaha tampoco. 


“Nos ta lanta comisionnan 
ki den pero nan no ta haya 
un bida. Mester evalua esey 
ora cu ta bay trata e diferente 
comisionnan aki,” Wyatt-Ras 
a remarca. 


Por ultimo, e parlamentario 
di AVP a expresa cu presi- 
dente di PArlamento di Aru- 
ba, Sr. Edgar Vrolijk, kende a 
keda re-elegi como presiden- 
te, no ta cumpli cu su tarea di 
presidente manera debe ser. 


“E ta interumpi nos, e no ta 
duna nos hecho personal, 
ora nos pidi un proposicion 
di ordo nos no ta haya esaki. 
Esey ta loke e mester traha na 
dje. E tin hopi cos di siña. E ta 
bin cu su mesun pensamen- 
tonan cada biaha y bruha tur 
cuenta y door di esey tambe 
bo ta mira e eficiencia paso- 
bra si bo no ta funciona bon 
como presidente, bo no ta bay 
tras di e ministernan, obliga 
nan cu nan mester contesta 
parlamento, bo ta haya un 
eficiencia asina,” el a finalisa. 


EDITORIAL/cOLOfOn A5 


Diaranson 13 september 2023 


Adres: Weststraat #22 
Tel: 582-7800 
Email: noticia@bondia.com 
aviso@bondia.com 


Redaccion 


noticia@bondia.com 


Ehecutivo di Benta 


sulaika.croes@cspnv.com 


Administracion 
accounting@bondia.com 


Pre Press 


Press 


Afiliacion 


Sociedad Interamerica 
di Prensa (SIP) 


Juan Luis Pinto 


Aviso y Arte 


Sandra Loefstop 


Lisa Tromp 


Mariette Engelhart 


Martha Arteta de Ariza 


Coleccion 


Evelinda de Cuba - Tromp 


Luis Fernando Arenas (Hefe) 
Pablo Libre 


D IR E C C IO N 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Distribucion 


Jenny Kelly 


Assiociated Press 
Ret Karibense 


Data Key 


Colaboracion 


Editor 
Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 
RBC Royal Bank Acc. #13307728 


BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido por wordo reproduci 
sin permiso di editor. 


Website: www.bondia.com 
Facebook: @bondianoticia 


Operations Manager 


Leo Maduro 


Pilar Flores (hefe di redaccion) 


Andreina Morillo 


Departamento Digital 


Sulaika Croes 


Instagram:bondiaaruba 


Angenette Figuereo (closer editor) 


info@bondia.com 


Raisa Montilla 
Oriana Geerman 


Informacion interno di HOH ta confirma actitud non- 
chalant di director pa cu preocupacion di empleadonan 


Recientemente, Bon Dia Aruba ta 
bin publicando informacion cu ta 
ricibi di fuentenan cu conocemen- 
to di e situacion andando na Dr. 
Horacio Oduber Hospital. E infor- 
macion ta indica cu ta existi un cul- 
tura di menasa y termento contra e 
profesionalnan medico, cu segun e 
fuentenan, ta motibo cu cantidad di 
specialista a busca retiro y hasta a 
bandona e isla, causando e escasez 
di personal cu ta limita e servicio cu 
HOH por brinda. 


Mientras cu PR di HOH a bisa na Bon 
Dia Aruba cu “no tin ningun keho cu a 
ser entrega contra di Hunta di Directiva 
ni tampoco contra director di HOH 
mes,” informacion cu Bon Dia Aruba 
a ricibi di fuentenan interno di HOH 
ta mustra cu director di hospital, Jacco 
Vroegop, si ta na altura di e preocupa- 
cion di e profesionalnan di cuido med- 
ico. 


Na momento cu algun profesional a ex- 
presa preocupacion pa cierto aspecto di 
e funcionamento di hospital, principal- 
mente den area di ginecologia, e direc- 
tor a mustra un actitud non-chalant y 
no ta duna informacion ni siguransa na 
e profesionalnan. Por a compronde cu 
mayoria di hefe di departamento a ex- 
presa preocupacion pa e Departamento 
di Ginecologia. 
Tambe e profesionalnan a expresa di- 
rectamente nan preocupacion pa e retiro 
di nan coleganan profesional cu tur con- 
secuencia cu esaki por trece pa cuido di 
salud na Aruba. 


Tin hopi preocupacion pa e hecho cu 
tin falta di personal hopi grave, por 
ehemplo, cu ya tin cinco pa seis aña ta 
den situacion no optimal. Ta parce cu e 
cultura na hospital ta hunga un rol pa- 
kico solicitantenan no ta continua cu e 
proceso di contratacion, y alabes, ta bisa 
cu no por garantisa cu lo yega na resolve 
e problema di escasez di personal den 
futuro cercano. 


Igualmente e profesionalnan ta keha 


cu ta introduci politica y protocol nobo 
den hospital sin cu esakinan ta conta cu 
sosten di e personal medico. Tambe e 
personal a expresa nan malcontento in- 
dicando cu e Hunta Directiva no ta re- 
ceptivo na momento cu ta expresa nan 
preocupacion y critica, y tambe a indica 
cu tin un cultura di miedo na hospital. 
Segun a informa na Bon Dia Aruba, e 
preocupacionnan aki a keda presenta 
varios biaha na e Hunta Directiva y tam- 
be e Hunta di Supervision. 


Manera por recorda, e problemanan pa 
cu e actitud di director di HOH y e cul- 
tura di miedo y intimidacion na hospi- 
tal a bin den luz publico na momento 
cu anestesiologo Dr. Ike Posner a com- 
parti su pensamentonan riba Facebook 
despues di retiro di ginecologo Dr. Ba- 
bet Latour. Posner a expresa critica pa e 
directiva di HOH bisando: “E hunta di 
supervision ta comparti responsabilidad 
pa mal maneho na hospital. Si nan no 
eherce supervision adecuado riba e hun- 
ta ehecutivo, nan tambe tin un rol den e 
mal maneho. Si esaki ta pa motibo di in- 
diferencia of incompetencia ta depende 
riba e circunstancianan specifico di e 
decisionnan dentro di e organisacion. E 
hecho cu Aruba ta bin sufriendo cu cui- 


do ginecologico y obstetrico inadecua pa 
un periodo significante ta inaceptable.” 
E ta reitera su opinion cu HOH “ta core 
cu ginecologonan.” 


Despues di e publicacion di Dr. Posner, 
mas fuentenan interno di HOH a bin 
dilanti pa confirma e declaracionnan di 
Posner y agrega na esaki. 
Manera Bon Dia Aruba a publica se- 
gun un fuente, “e testimonio recien di 
Dr. Posner y e publicacionnan anonimo 
ta duna un bista sin filter di e situacion 
precario dentro di HOH. No solamente 
dokternan ta confronta cu intimidacion 
personal y profesional di e Hunta Direc- 
tiva, sino cu varios empleado cualifica 
ta haya nan mes obliga pa retira di un 
manera brutal. 


“Otronan a bandona e organisacion bol- 
untariamente pa motibo di e comporta- 
mento inapropiado aki. Ademas, tras di 
cortina, ta entregando varios demanda 
pa victimisa empleadonan, un tactica usa 
pa e Hunta Directiva pa forsa retiro in- 
husto di empleadonan critico cu ta mus- 
tra nan fayonan y maneho fracasa.” PR 
di HOH a bisa cu no por confirma cu a 
entrega e demandanan aki ya cu mester 
tene cuenta cu privacidad di e trahador- 
nan y pues no por duna comentario riba 
casonan individual. 


E conducta alarmante aki a conduci na 
un deterioro preocupante den e cuido 
disponible na hospital riba e isla. Un es- 
casez di personal cualifica y motiva, in- 
stabilidad interno dentro di HOH, des- 
gaste significativo di empleadonan hun- 
to cu problemanan andando cu proyec- 
tonan di construccion y e costo halto di 
consultant externo, tur ta contribui na 
empeora e situacion. “E politica fracasa 
y maneho deficiente aki ta laga cla cu tin 
fayonan fundamental den varios aña, cu 
ta costa tanto e pashentnan como e po- 
blacion di Aruba.” 


Mientras tanto, minister di Salud, Dan- 
gui Oduber a indica na Bon Dia Aruba 
cu e tin confiansa cu e Hunta di Super- 
vision lo ta manehando e situacion. 

Segun Minister di Enseñansa Endy Croes: 
Lo forma un comision pa traha riba un structura di salario moderno 
pa e docentenan 


Minister di Enseñansa a 
splica cu ta trahando duro 
riba diferente aspecto den 
enseñansa pa mehora es- 
aki. E vision di Enseñan- 
sa den Transicion 2021- 
2025 ta basa riba SDG 4, 
Doorlichtingsrapport 
y 
PEN 2023. Pa cu esaki tin 
hopi trabao continuo y 
paralelo ta tumando luga. 


Garantisa condicion basico 
pa un enseñansa bon y di 
calidad: 
Un aspecto importante den 
enseñansa ta pa percura y ga- 
rantisa e condicionnan basico 
pa un bon enseñansa y di cali- 
dad, den combinacion cu un 
clima di siguridad adecua. 


Pa logra esaki mester tin 
condicion minimo na nan 
luga, manera edificio adecua 
y den bon estado, lesmateri- 
aal actualisa, suficiente per- 
sonal cualifica y cuido (zorg) 
necesario pa e alumnonan. 
Pues, e condicionnan basico 
aki mester ta bon regla pa 
por garantisa un bon calidad 
di enseñansa. Sin e condi- 
cionnan basico aki, e “kern- 
functie” di enseñansa manera 
“kwalificatie-allocatie” y “so- 


cialisatie” lo wordo afecta. 
E apoyo na e puntonan mas 
ariba describi ta necesario 
y mester ta den un forma 
structural pa garantisa e exito 
di nos structura di enseñansa. 
“Nos ta trahando duro riba 
esaki”, Minister Endy Croes 
a indica. 


“Onderwijs ondersteunend 
personeel”: 
E sosten y apoyo na e docen- 
tenan den enseñansa ta di vi- 
tal importancia pa nos por co- 
secha exito y saca lo maximo 
di cada alumno. Pa e docen- 


tenan por efectua nan trabao 
cu e maximo capacidad, con- 
centra totalmente na duna les 
y yuda e alumnonan cu tin 
mester di un ekipo na e scol- 
nan. Asina sostene e docen- 
tenan den e trabao bunita aki 
di educa nos yiunan. E ekipo 
di sosten ta di, entre otro, 
“Interne Begeleiders”, “Re- 
medial Teachers”, “School- 
maatschappelijke Werkers”, 
“Orthopedagogen” y “Psy- 
chologen”. 


Pues no sin mas, nos por cera 
wowo pa esakinan cu ta un 


necesidad. Sin e team aki e 
problemanan social y emo- 
cional di e alumnonan no ta 
haya e atencion debido. Un 
team asina lo brinda e alum- 
nonan cu diferente tipo di 
problema e cuido corecto y 
necesario. Esaki lo brinda e 
alumnonan cu dicho prob- 
lemanan un miho oportuni- 
dad y un miho perspectiva pa 
un “passend vervolgonderwi- 
js”. Esaki ta e manera ideal pa 
traha. Actualmente, e docen- 
tenan ta purba haci tur cos 
riba nan mes, cual ta conduci 
den posibel “burn-out” of e 


ratio di meldziek ta aumenta. 
Banda di esaki, awendia tanto 
“concierge” y IT no por wor- 
do evita. Pues, lo traha duro 
den e proximo lunanan pa por 
determina cual ta e mix ideal 
pa brinda sosten. E siguiente 
tarea lo bira con pa financia 
esaki pa duna contenido real 
na e enseñansa den su totali- 
dad. Minister Endy Croes a 
enfatisa cu pa esey nos lo bay 
ta creativo. 


Structura di salario di e do- 
centenan 
Durante aña 2012-2013, a 
traha riba un “functiehuis” 
nobo y un structura di salario 
nobo pa e “onderwijssector”. 
Nunca esaki a wordo imple- 
menta y awo esaki tambe 
ta 10 aña bieu y no ta di e 
tempo aki mas. E sistema ac- 
tual ta basa riba edad, tipo di 
enseñansa y autoridad unda 
manera un docente alcansa 
38 aña el a yega su plafond y 
no por crece mas. Minister 
Endy Croes lo implementa e 
aña aki un comision di exper- 
to pa traha riba un modelo y 
structura moderno di salario 
pa e docentenan, segun el a 
indica den un comunicado di 
prensa. 


Segun minister di Finanzas, Xiomara Maduro: 
Departamento di Impuesto a cuminsa paga restitucion di 
inkomstenbelasting di aña 2022 


Na mei 2023 Departamen- 
to di Impuesto DIMP a 
informa comunidad cu e 
atraso den procesamento 
di cobransa di inkomsten- 
belasting y primanan so- 
cial manera AOV/AWW y 
AZV a pasa pa historia. Cu 
trabao duro y dedicacion 
grandi a logra elimina e 
retraso aki cu a existi pa 
40 aña na nos Pais. 


DIMP a sigui di biaha cu e 
trabaonan pa procesa e de- 
claracion di inkomstenbelas- 
ting 2022 den nan sistema 
y awor por raporta cu den e 
prome mita di aña 2023 ya 
caba DIMP a paga un total 
di 15.4 miyon florin na res- 
titucion na 8,286 persona cu 
mester haya placa back di aña 
2019, 2020 y 2021. 


A cuminsa paga restitucion di 
aña 2022 
E avance grandi aki a trece 
cune cu tur persona cu ya 
caba a yena nan inkomsten- 


belasting di aña 2022 y cu 
no tin otro debe di belast- 
ing habri, ya caba ta hayando 
nan cobransa definitivo y por 
spera nan restitucion den 
e lunanan nos dilanti. Cu 
otro palabra, DIMP ya caba 
a cuminsa paga restitucion 
di inkomstenbelasting di aña 
2022. 


Critica baho di parlamentario 
di MAS 
Pa largo tempo DIMP a ricibi 
hopi critica pa e atraso aki, 
pero a sa di sigui cu nan tra- 
bao na un manera profesional 
pa por logra e metanan stipu- 
la. Recientemente hasta Par- 
lamentario Marisol Tromp di 
MAS a haya ta bon pa a lansa 
un critica masha baho den di- 
reccion di DIMP bisando cu 
‘ta primi bala di tur hende pa 
entrega cos na tempo, anto di 
bo mes ta añanan atrasa y no 
ta duna Pueblo su placa back.’ 
Minister Maduro den un co- 
municado di prensa ta lamen- 
ta cu Parlamentario Tromp pa 


falta di conocemento, interes 
of simplemente wega di poli- 
tikeria, ta scoge pa bagatelisa 
e esfuerso grandi cu e team 
dedica di DIMP a haci cu ta 
dunando su fruto na bien- 
estar di Aruba. Ta di spera 
cu ora Parlamentario Tromp 
yena su aangifte di aña 2022 
y haya su restitucion cu prio- 
ridad como Parlamentario di 
Pais Aruba, cu elo sa di apre- 
cia y elogia e trabao haci pa e 
profesionalnan di DIMP. 


Minister Maduro ta gradici 
henter e team di DIMP bao 
liderazgo di Directora Lu- 
enne Gomez-Pieters y spe- 
cialmente esnan cu a traha 
di cerca pa resolve e atraso 
grandi aki, pa e trabao grandi 
haci na bienestar di Aruba. 
DIMP tin mas reto su dilanti, 
pero como mandatario nos ta 
convenci cu hunto nos lo sa 
di surpasa e retonan ey tam- 
be. Masha danki pa kere den 
Aruba! 


salud a7 


Diaranson 13 september 2023 


Corte di Apelacion a dicidi cu e Estado Hulandes no ta obliga pa cubri 
costonan di anticoncepcion 
(NLTimes)—Gobierno 
no mester provee hende 
muhe cu anticoncepcion 
hormonal gratis, segun 
e Corte di Apelacion na 
Den Haag a bisa diamars. 
E decision tabata un apel- 
acion riba un decision di 
un corte mas abao cu a 
rechasa un caso entrega 
pa cinco organisacionnan 
civil purbando di forsa e 
Estado Hulandes pa cubri 
e costonan di anticoncep- 
cion pa hende muhe. 


E organisacionnan aki a in- 
sisti pa anticoncepcion gratis 
pa tur hende muhe, posible- 
mente via un pakete di se- 
guro di salud basico. Nan a 
cuminsa cu un accion legal, 
citando discriminacion in- 


directo, mirando cu hende 
muhenan principalmente ta 
carga e costonan financiero 
pa anticoncepcion manera 
pildo of spiraal. E organisa- 
cionnan a argumenta cu ta e 
deber di e Estado pa elimina e 
forma aki di discriminacion. 
Na october 2021 caba, e 
Corte di Districto na Den 
Haag a rechasa e declaracion 
aki, y a dicidi cu esaki tabata 
den man di politiconan, no e 
cortenan, pa dicidi si gobier- 
no mester cubri costonan di 
anticoncepcion. E cinco or- 
ganisacionnan cu a entrega e 
caso ta inclui Stichting Clara 
Wichmann, Stichting DeGo- 
edeZaal, Vereniging Neder- 
landse Vrouwen Raad, Stich- 
ting WOMEN Inc., y Vereni- 
ging Humanistisch Verbond. 


Despues nan a entrega un 
apelacion. 
Diamars e corte mas halto a 
mantene e decision, bisando 
cu gobierno Hulandes no ta 
obliga pa ofrece compensa- 
cion. Segun e corte,e rapport 
uza pa e organisacionnan no 
a substancia e declaracion cu 


“hende muhe en particular 
ta carga e costonan di anti- 
concepcion.” Corte tambe a 
nota cu e Estado Hulandes 
no ta causa “ningun discrimi- 
nacion indirecto.” Anterior- 
mente, e corte a dicidi cu tra- 
tonan di derecho di humano 
no ta garantisa e derecho pa 


anticoncepcion gratis. 
Gobierno Hulandes a kita e 
pildo anticonceptivo, locual 
ta e forma di anticoncepcion 
mas uza na Hulanda, for di 
e pakete di seguro basico na 
2011, bisando cu no tabatin 
ningun necesidad medico pa 
esaki. Mucha muhenan bao 
di e edad di 18 ainda ta haya 
reembolso pa e pildo bao e 
seguro basico, y entre e edad- 
nan di 18 pa 21, e costonan 
ta cubri for di e impuesto pa 
cuido medico. Pero hende 
muhe riba e edad di 21 aña 
mester paga pa e pildo nan 
mes. 
E demandantenan tin tres 
luna pa apela e decision aki y 
pidi pa un procesamento di- 
lanti Corte Supremo. 


E kick-off meeting pa digitalisa sector di cuido a tuma lugar 


Diaranson a tuma lugar 
e kick off meeting entre 
Ministerio di Turismo y 
Salud Publico, Setar NV 
y AZV. Esaki a tuma lugar 
na bestuurskantor apenas 
6 dia despues cu a firma 
e acuerdo di intencion. 
Minister 
Dangui 
Odu- 
ber mes a dirigi e prome 
reunion caminda ta bay 
traha hunto pa digitalisa 
henter e sector di cuido na 
Aruba. Tur esaki ta con- 
forme e maneho di Min- 
ister Oduber cu ta basa na 
mehora e calidad y servi- 
cio den cuido medico. 


Ministerio di Turismo y 
Salud Publico semper a kere 
den innovacion haciendo uzo 
di tecnologia pa mehora dife- 
rente servicionan. Durante 
pandemia a introduci e Aru- 
ba Health App cu a maneha 
henter e programa di vacuna- 
cion. Mas di 80 mil persona 
registra na Aruba a haci uzo di 
e aplicacion aki. E plataforma 
di Aruba Health App a keda 
reconoci mundialmente pa e 
innovacion aki. Tambe Aruba 
a gana hopi premionan inter- 
nacionalmente pa e vision in- 
novativo cu Aruba tabata tin 
pa lansa un App pa maneha 


testnan di local y turistanan 
durante e pandemia. Despu- 
es a lansa e proyecto di Aruba 
Happy One Pass cu tambe 
resulta hopi exitoso. Con- 
huntamente cu SVb a lansa e 
App di Mi Svb y den pasado 
a Lansa tambe e App di AZV. 
Aki por mira cu semper in- 
novacion tabata central den e 
maneho di Minister Oduber. 
Kick Off Meeting 
E prome reunion pa digitalisa 
henter e sector di cuido ta 


uno hopi importante. Den 
e reunion aki a determina e 
contenido di e acuerdo cu lo 
mester wordo firma oficial- 
mente prome cu 1 di novem- 
ber 2023. A pone liñanan rec- 
to di e structura di con ta bay 
traha cu otro. A mustra riba 
cua ta e prioridadnan pa Min- 
isterio di Turismo y Salud 
Publico y tambe e “timeline” 
cu lo bay traha cune. E punto 
di salida di Ministerio ta cu lo 
kier mira resultadonan con- 


creto por medio di e acuerdo 
cu lo wordo firma. Kier mira 
un mehoracion di e calidad 
di servicio cu ta wordo duna 
na e aseguradonan. Kier mira 
mihor accesibilidad pa e ase- 
guradonan cu nan dokter 
di cas y specialistanan, kier 
mira mas eficiencia y trans- 
parencia. E plataforma cu a 
scoge pa haci esaki ta e Aruba 
Health App. 
E meta ta pa sigui desaroya 
e “Aruba Health App” pa fa- 


cilita servicionan den cuido 
medico 
Lo bay desaroya e applicacion 
pa den un manera mas efici- 
ente, e asegurado por traha 
su afspraak via e app aki sea 
ta na un dokter di cas of un 
specialista. Tambe lo bay de- 
saroya e app di un manera cu 
lo bay trata di incorpora un 
manera pa e asegurado por 
ricibi y maneha su resultado 
di test nan den e applica- 
cion mes. Un otro desaroyo 
importante di e applicacion 
lo ta pa duna e posibilidad 
pa e asegurado por ricibi 
su recetanan prescribi den 
manera digital hunto cu un 
film cu ta demostra con pa 
usa e remedi nan prescribi. 
Por ultimo via e aplicacion e 
asegurado lo por haya esta- 
disticonan di su consumo di 
remedi y di su bishitanan na 
dokter y specialista. Tur esaki 
ta den cuadro di transparen- 
cia pa e asegurado y tambe pa 
AZV tin un mihor bista. 
E proyecto innovativo aki lo 
bay cambia henter e sector di 
cuido na beneficio di e asegu- 
rado. Miniter Oduber ta hopi 
contento di e “partnership” 
cu tin entre Setar NV y AZV. 
Hunto ta bay logra cosnan 
grandi pa Aruba. 

Ansary considera responsabel di casi 143 miyon dollar den e 
caso di Ennia 


(CuraçaoChronicle) - En- 
nia su ex doño, Hushang 
Ansary, ta ser considera 
responsabel pa aproxima- 
damente 143 miyon dollar 
na luga di e 1 biyon florin 
anteriormente reporta. E 
declaracion aki a ser duna 
pa corte di apelacion y ta 
trata varios aspecto, in- 
cluyendo donacion, pago 
na empleadonan ficticio 
y gastonan relaciona cu 
un avion priva. Ademas, 
corte a bisa cu Ansary su 
inversion di 11 miyon dol- 
lar den un compania Mer- 
icano inhustifica mirando 
e estatura di Ennia. 


Sinembargo, ta esencial pa 
nota cu e caso aki no ta cerca 
di ta cla. Corte su decision ta 
trata solamente un porcion 
di Ennia su acusacionnan, cu 


necesidad di mas investiga- 
cion pa por yega un veredicto 
final. Como proximo paso, 
e partidonan mester nomina 
un experto cu lo evalua e 
balor di Mullet Bay na Sint 
Maarten. Eevaluacion aki ta 
hunga un rol sumamente im- 
portante den corte su evalua- 
cion si Ennia tabata posee su- 
ficiente bienes pa por husti- 
fica e ganashi substancial cua 
distribui na su shareholder, 
Parman International. 


Esaki ta aplica tambe na e 
compensacion ricibi pa e 
compania su comisarionan, 
conhuntamente cu nan gas- 
tonan di acomodacion y bia- 
he. E determinacion di Mul- 


let Bay su balor ta permanece 
integro pa e evaluacion aki. 


Hushang 
Ansary, 
ta 
en- 
frentando acusacionnan serio 
di mal conducta financiero, 
entre otro. Ennia, cual ta bao 
e supervision di Banco Cen- 
tral di Corsou y Sint Maarten 
desde aña 2018, a acusa cu 
Ansar y su asociadonan a 
participa den un maneho 
iresponsabel di e compania. 
A acusa tambe cu nan a usa 
recursonan financiero y a 
expone e compania na ries- 
gonan innecesario, resultado 
den daño significante na e in- 
teres di e personanan sigura, 
segun Banco Central. 


Desafionan di capacidad no mester stroba investigacionnan criminal 
segun Ministernan di Husticia 


(CuraçaoChronicle) 
- 
Minister 
di 
Husticia, 
Shalten Hato, a expresa 
un posicion firme cu e 
desafionan di capacidad 
dentro di Ministerio Pu- 
blico (OM) no mester ta 
un hustificacion ap evita 
investigacionnan 
crimi- 
nal, particularmente den 
e caso di Ennia. 


Hato a enfatisa cu e paso ini- 


cial despues di entrega e de- 
nuncia determina si un inves- 
tigacion mester keda ehecuta. 
El a enfatisa cu e decision den 
e topico aki ta den man di 
OM, mirando cu e tin e fun- 
cion di autoridad autonomo y 
e minister no por influencia e 
decision aki. “E Minister no 
ta involucra den e proceso 
aki. Tambe ta posibel cu un 
decision tocante investiga- 
cion criminal ta pendiente di 


e resultado di un caso civil. 
Sinembargo, den e caso aki, 
e decision civil a ser yega den 
aña 2021 caba,” Hato a splica. 


Tambe el a reconoce cu a 
ehecuta investigacion com- 
prensivo den e caso civil 
caba, involucrando exper- 
tonan mientras tambe a 
admiti e scarcedad di per- 
sonal cualifica cu experticio 
specifico dentro di Reino. 
“Banco Central di Corsou y 
Sint Maarten (CBCS) no a 
entrega un keho superficial, 
esaki tabata cautelosamente 
substancia,” hato a agrega. 
Ademas, e Minister ta aserta 
cu “e escasez di empleadonan 
percibi no mester stroba un 
investigacion y menos den un 
caso cu tin un impacto social 
asina grandi.” 


Hato a elabora cu “actual- 
mente tin esfuersonan tu- 
mando luga pa atende e fal- 
tanan di empleado den pro- 


fesionnan clave, incluyendo 
dentro di KPC. Den caso- 
nan unda capacidad ta falta, 
e ekipo RST ta permanece 
un recurso disponibel. Si tin 
mester di mas sosten ainda, 
colaboracion cu otro islanan 
y Hulanda manera a mira den 
e caso di Helmin Wiels, por 
ser explora. Pues ta perman- 
ece un poco confuso pa mi 
persona cu problemanan di 
capacidad ta un motibo raso- 


nabel pa opta di no haci in- 
vestigacionnan. Na momen- 
to cu e decision pa cuminsa 
un investigacion ser tuma, e 
rekisito di capacidad pa e caso 
specifico por ser soluciona 
y por pidi asistencia. Tambe 
ta trata di prioridadnan. Un 
peticion formal pa asistencia 
por ser entrega, y te awe, e 
tipo di peticion aki no a ser 
haci, di acuerdo cu e acuer- 
donan estableci den JVO.” 


Varios accident y incidente violento na Corsou durante fin di siman 


(CuraçaoChronicle) - Po- 
lis mester a responde na 
varios accident y inciden- 
te di violencia durante e 
ultimo fin di siman. Riba 
Goetoeweg, un auto a 
bolter den choke cu otro 
auto riba diasabra anochi 
y e chauffeur cu a causa e 
accidente tabata bao in- 
fluencia di alcohol. 


Riba Schottegatweg Oost, 
otro otro auto tambe a bolter 
durante oranan di mainta. 
E chauffeur a keda herida 


y mester a ser hiba Cura- 
çao Medical Center pa mas 
tratamento medico. Durante 
e mesun oranan di mainta, 
varios accident a tuma luga na 
fiestanan. Varios di esakinan 
tabata resultado di consumo 
di alcohol cu chauffeur- 
nan accidentando y despues 
coriendo for di e escena. Un 
di nan a accidenta contra palo 
di luz despues di un fiesta. 


Tambe polis mester a dirigi su 
mes na Kaya Angela a causa 
di un homber cu a ser asalta 
y laga atras den su vehiculo. 
E homber no por a splica 
ken a asalta su persona y no a 
provee ningun detaye. Polis a 


logra yega na informacion pa 
asina por continua nan inves- 
tigacion. 


Un dia prome, polis mester a 
presenta despues cu un dama 
a yama cu tin un homber riba 
su balcon cu ta menasando 
e. E homber en cuestion a 
resulta di ta su propio yiu 
homber. A aresta e sospecho- 
so, un homber di 42 aña naci 
na Republica Dominicana 
bao sospecha di menasa. 

Hulanda lo debolbe varios obra di arte horta pa e regimen Nazi 


(NLTimes)—Un 
aña 
despues 
cu 
gobierno 
Hulandes a organisa un 
comite special pa inves- 
tiga obra di arte horta pa 
regimen Nazi cu ta den 
posesion Hulandes y si e 
pais por debolbe nan na e 
doñonan corecto, e comi- 
te a identifica decenas di 
obra pa cual esaki por ta 
posibel. 


“E resultadonan a surpasa tur 
expectativa caba,” segun Dolf 
Muller di Agencia di Her- 
encia Cultural di Hulanda a 
conta RTL Nieuws. “Nos a 
pensa cu nos lo por debolbe 


varios obra na e doñonan 
original, pero nos a descubri 
mas cu 30 piesa caba pa cual 
esaki por tuma luga. Casi tur 
di nan ta famianan Hudiu. Y 
e investigacion lo continua te 
na fin di 2025,” Muller a bisa. 


E team di e agencia ta inves- 
tigando centenares di obra di 
arte, mueble y bestek horta 
pa e Nazi durante e Segunda 
Guera Mundial y a cu a ser 
debolbe pa Hulanda pa na- 
cionnan aliado despues di e 
guera. Actualmente e obran- 
an ta parti di e Coleccion di 
Arte Hulandes. 
E regimen Nazi a haci daño 


inimaginabel na comunidad 
Hudiu. “Nos nunca lo por 
kita e dolor ey, pero nos por 
haci mas hopi posibel pa es- 
aki,” segun investigado Sim- 


one van Wijk di e agencia a 
bisa. “Por medio di debolbe 
mas hopi obheto posibel cu 
ta pertenece na nan. Un piesa 
di historia familial.” 


Un team a examina aproxim- 
adamente 800 obheto te awo. 
Tin biaha ta dura algun luna 
pa por haya e origen di un 
obheto, y den hopi caso, esaki 
ta imposibel. “Nos nunca lo 
sa ken ta e doño di hopi obra 
y tin biaha esey ta dificil. Bo 
kier pone lo mas hopi piesa 
posibel back na unda nan ta- 
bata,” Van Wijk a bisa. 


Un comite di debolbimento 
special lo debolbe e obheto- 
nan na e doñonan original 
unda ta posibel. 


Potret di e Agencia di Heren- 
cia Cultural di Hulanda. 


Parlamentario Hulandes procesa pa yamado pa violencia contra 
gobierno 


(NLTimes)—Ministerio 
Publico Hulandes (OM) 
lo procesa Gideon van 
Meijeren di partido dere- 
chista FvD, pa dos cargo 
di sedicion: “E sospecho- 
so a sugeri cu violencia 
contra gobierno tabata 
permiti y kisas hasta nec- 
esario,” OM a bisa tocante 
dos incidente cu a tuma 
luga aña pasa. 


Riba 2 di juli aña pasa, Van 
Meijeren a duna un discurso 
na un protesta di agricultor na 
Tuil, durante un tempo unda 
agricultornan a demostra en 
masa contra plannan di go- 
bierno pa recorta emision di 
nitrogeno. Den su discurso, 
cual a ser publica online, e po- 
litico derechista a “subraya cu 
ta permisibel pa resisti gobi- 
erno Hulanda violentamente 


si e lo mester kita propiedad 
di agricultornan,” segun OM 
a bisa. Van Meijeren a conta 
e agricultornan cu nan nunca 
a motiva gobierno pa tuma 
accion cu protestanan pasivo 
y por medio di hisa bandera, 
entre otro cosnan. 
Y dia 13 di november, Van 
Meijeren a specula tocante 


caida di gobierno Hulandes 
durante un entrevista online. 
E parlamentario a bisa cu e 
a spera pa un movemento 
revolucionario cu lo ocupa 
Parlamento. Van Meijeren a 
bisa cu el a spera cu e “vel- 
vet revolution” lo ser pasivo, 
aunke, segun e, ehempelnan 
den pasado a mustra cu may- 


oria biaha tin victima. “Esey 
ta teribel, y ban spera cu nos 
por preveni esey y cu tur cos 
ta keda pasivo. Esey ta loke 
mi ta spera na final di dia,” el 
a bisa. 
Segun OM, politiconan tin 
hopi libertad pa trece asun- 
tonan di interes general di- 
lanti, hasta si esaki ta haci 
daño of ta alarma otro. “E 
tempo ey, un politico den e 
debate publico tambe tin e 
responsabilidad pa preveni 
plama declaracionnan cu ta 
contra ley y principionan ba- 
sico di e regla di ley,” OM a 
bisa. 
Van Meijeren a fracasa den 
e responsabilidad ey, OM a 
bisa. “E declaracionnan di e 
sospechoso a haci’e culpabel 
di dos conteo di incitacion 
pa accion violento contra 
autoridad publico.” El lo ser 


procesa. Cualkier hende con- 
dena pa violacion di e Codigo 
Criminal Hulandes Articulo 
131, e provision cubriendo 
sedicion, ta enfrenta un sen- 
tencia maximo di cinco aña 
pa cada conteo. Cada inci- 
dente tambe ta carga un boet 
di 22.500 euro maximo. Sen- 
tencia di prizon por aumenta 
pa un tercer si e ofensa ta 
considera como relata na ter- 
orismo. 
Esaki no ta e prome biaha 
cu Van Meijeren a haya su 
mes den problema legal. Na 
maart, el a haya un senten- 
cia suspendi pa core sin ri- 
jbewijs, cual a ser confisca 
anteriormente pa coriendo 
auto bao influencia. El a ser 
acusa di varios forma di mal 
conducta y menasa contra un 
reportero. 


Reduccion na Schiphol lo costa miles di trabao na KLM 


(NLTimes)—E plannan di 
gobierno pa haci Schiphol 
Airport mas chikito lo 
costa miles di trabao na 
KLM, segun Dario Fucci 
di conseho di empleo pa 
aerolineanan a conta De 
Telegraaf. “Menos luga 
kiermen menos avion y 
menos personal. Ta asina 
simpel,” Fucci a bisa den 
nomber di 27.000 emplea- 
do di KLM. 


Gobierno Hulandes a entre- 
ga su plan na Comision Eu- 
ropeo dos siman pasa pa re- 
duci Schiphol for di 500.000 
vuelo pa aña pa 452.000 vuelo 
pa aña. Union Europeo ainda 
mester aproba e plan. Dia- 
mars, Tweede Kamer lo vota 
si Minister di Infrastructura 
Demisionario, Mark Harbers 
por continua cu e trabao di e 
plan of si esaki ta demasiado 
controversial y pa e motibo 
ey, lo mester warda pa e prox- 
imo Gabinete. 
Segun Fucci, KLM ta afec- 
ta pa e plannan di recorte. 


“KLM ta un netwerk cu ta 
bula rond mundo y tin su 
base akinan. Esey ta diferente 
for di, por ehempel, Ryanair 
of Easyjet, cual ta bula den 
Europa solamente, y di e 
manera aki, dentro di un solo 
mercado. Debi na e recorte, 
derechonan pa aterisa den 
otro pais por ser kita for di 
nos pasobra otro aerolinean- 
an tambe lo tin menos dere- 
cho pa bula bay Schiphol.” 
E prijs di share di Air France- 
KLM ta cayendo basta hopi 
recientemente, debi parcial- 
mente na e prospectonan di 
KLM den e futuro cu a bira 
mas limita compara cu com- 
petidornan,” Fucci a bisa. 
Schiphol tambe a sufri di un 
reduccion den credito debi 
na e plannan di recorte, se- 
gun e corant. 

Casonan di secuestro na Mexico ta continua y migrantenan ta teme pa 
nan bida 


(EFE) – Fiscal general 
di Estado di Chihuahua, 
na nort di Mexico, Cesar 
Jauregui diahuebs di si- 
man pasa a declara cu e 
secuestro di migrante ta 
e motor principal di vio- 
lencia, specialmente na 
zona fronteriso di Ciudad 
Juarez. 


E fiscal a duna di conoce cu 
trafico di hende a provoca en- 
frentamentonan cu tiramento 
entre polis y e traficantenan 
den situacion di transito na 
frontera nort Mexicano. 
Tambe a confirma cu a lo- 
calisa e curpa di 10 persona 
den un graf na Coyame, na 
Chihuahua algun dia pasa, 
nan ta parti di un grupo di 
13 migrante cu a ser reporta 
como desaparecido mas cu 
un aña pasa. 


Den mesun rapport, e fis- 
cal a agrega cu a localisa otro 
10 curpa den ultimo 24 ora, 
seis na Juarez y cuatro na Ala- 
bama, cu cual no por a des- 
carta cu ta trata di personanan 
desaparecido mientras nan 


tabata den situacion di tran- 
sito. 
“Cu e situacion di entrada 
di migrantenan cu nos tin 
di manera desproporcional, 
esaki ta ocasionando cu riba 
migrantenan aki tin un abuso 
di criminalidad organisa cu 
ta mira den nan e posibilidad 
di sigui abusa di nan cu mas 
placa cu ya nan a duna caba,” 
Jauregui a bisa. 


Fiscal di Chihuahua a enfati- 
sa cu secuestro y extorsion tin 
relacion cu situacion di mi- 
grantenan, incluso a recorda 
e rescate reciente di siete mi- 
grante secuestra. 
“Den periodo aki nos a res- 
cata 112 migrante cu tabata 
secuestra, tin siete sentencia 
condenatorio di hende cu a 
participa den secuestro,” el a 
comenta. 


Jauregui a detaya cu tin 28 
persona deteni pa casonan 
di secuestro di migrante, 17 
persona mas vincula cu e pro- 
ceso y 12 persona sentencia. 
El a bisa cu e aumento di e 
delito aki ta pa via cu Chihua- 


hua a bira un ruta importante 
pa migrantenan cu ta busca 
yega Merca y nan ta keda 
pega den estado aki mientras 
ta warda pa crusa; ademas e 
migrantenan a sigura cu na 
frontera nort di Mexico nan 
tin hopi miedo cu nan lo por 
bira victima di secuestro. 


Den otro caso, autoridadnan 
a rescata cuatro ciudadano 
Irani y dos Ecuatoriano. E op- 
eracion a cuminsa cu e notifi- 
cacion di Republica Islamico 
di Iran na Mexico, cu a señala 
cu por lo menos tres persona, 
ciudadanonan di nan nacion, 
tabata secuestra. 


Agentenan di orden a aresta 
tres hende muhe y un hen- 
de homber di nacionalidad 
Venezolano, kendenan tabata 
cuida e victimanan, evitando 
cu nan lo por scapa. Ademas, 
dos muhe Mexicano a keda 
deteni pa ta propietario di e 
luga unda nan tabata. 


Hefe di Hezbollah tin vinculo cu Colombia y a drenta den e lista Clinton 


(El Tiempo) – Ayera 12 
di september, Oficina di 
Control di Activo Stran- 
hero (Ofac) di Departa- 
mento di Tesoro di Merca, 
den coordinacion cu DEA 
a informa e ingreso na 
lista Clinton di varios in- 
tegrante di Hezbollah ken 
nan ta señala como teror- 
ista y di financia opera- 
cionnan criminal na La- 
tino America y Libanon, 
entre nan tin un homber 
cu tin vinculo cu Colom- 
bia. 


Ta trata di Amer Mohamed 
Akil Rada, ken lo por ta un 
alto lider di Hezbollah y ta 
señala di ta miembro opera- 
tivo di Hezbollah cu a haci e 
atake terorista contra Asocia- 
cion Mutual Israelita Argen- 
tina (Amia) na Argentina den 
aña 1994 den cual 85 persona 
a muri. 


Di acuerdo cu Ofac, Amer 
y su socionan ta gestiona un 
empresa comercial pa He- 
zbollah, cu ta inclui expor- 
tacion di carbon vegetal pa 
Libanon. 
A traves di un empresa cu ta 
saca carbon di Colombia, ta 
generando entrada pa activi- 
dadnan terorista di Hezbol- 
lah, y na mesun tempo, “ta 


permiti e presencia y activi- 
dadnan di e grupo terorista na 
Latino America,” segun Ofac 
a sostene. 


Autoridadnan Mericano ta 
bisa cu Hezbollah a establ- 


ece un infrastructura global 
grandi cu ta inclui actividad- 
nan comercial cu ta permiti 
su agentenan pa biaha libre- 
mente, localisa obhetivonan 
strategicamente y transferi 
material y fondo. 


Esey por ta e caso di Amer, 
ken actualmente ta biba na 
Libanon pero a fungi un 
papel operativo pa e grupo 
terorista durante mas di un 
decada na Latino America. 
“Amer a traha como alto hefe 


di Organisacion di Seguridad 
Externo (Eso) di Hezbollah, 
responsabel di operacionnan 
stranhero di Hezbollah, el 
a coordina actividadnan di 
varios empresa comercial pa 
Hezbollah, incluyendo ex- 
portacion di carbon vegetal di 
Colombia pa Libanon. Como 
operativo y hefe di Hezbol- 
lah, Amer ta utilisa hasta 80% 
di e ganashi di su empresa 
comercial pa beneficia Hez- 
bollah,” segun autoridadnan 
Mericano ta indica. 


Ademas ta bisa cu e homber 
aki a traha den coordinacion 
cu hefe di Hezbollah cu taba- 
ta designa pa Merca, Salman 
Raouf Salman, pa detecta 
obhetivonan na tur Latino 
America. 


Ademas di Amer, tambe otro 
integrante di Hezbollah a 
drenta riba e lista Clinton 
como Mahdy Akil Helbawi, 
yiu di Amer, ken ta señala di 
a realisa, na nomber di Amer, 
actividadnan comercial na 
Colombia, Helbawi a crea un 
empresa di carbon cu sede na 
Colombia yama Zanga S.A.S 
“cu ta e proveedor principal 
di empresanan controla pa 
individuonan di e red aki, in- 
cluyendo Amer.” 

Republica Dominicana: Presidente Abinader lo reuni cu presidente di 
Kenya tocante forsa di paz na Haiti 


(DiarioLibre) 
– 
Presi- 
dente Luis Abinader tin 
den su agenda un reunion 
cu presidente di Kenya, 
William 
Ruto, 
durante 
e reunion di e Asamblea 
General 
di 
Nacionnan 
Uni (ONU), cu ta wordo 
celebra cada aña na New 
York, Merca. E encuentro 
lo ta pa conoce e plannan 
di e pais ey na Haiti. 


E nacion Africano a ofrece 
manda forsanan di paz pa 
Haiti pa enfrenta e violen- 
cia producto di e bandanan 
arma, cu den e ultimo lunan- 
an a multiplica. 


Na momento di aborda e 
tema di participacion di Re- 
publica Dominicana den e 
Asamblea, e hefe di Estado 
a bisa cu su encuentro cu e 
mandatario di Kenya lo ta pa 
conoce e plannan cu nan tin 
relaciona cu Haiti. 
El a aclaria cu Republica Do- 
minicana, manera cu el a yega 
di bisa anteriormente, no lo 
participa den e labor cu wor- 


do desplega na Haiti. 


“Obviamente, manera nos 
sa, nos no por interveni, pero 
nos mester conoce e plan si, 
pa nos tuma e medida- y pro- 
teccion debido,” el a respon- 
de preguntanan di periodis- 


tanan durante e encuentro 
“La Semanal con la Prensa,” 
cu gobierno ta realisa cada di- 
aluna na e Palacio Nacional. 


Abinader a bisa cu e tema 
Haitiano por cansa tur hende, 
menos Republica Domini- 


cana, pasobra e ta afecta e pais 
directamente. 
“Den su momento e ta im- 
posible cu nos ta bay ONU y 
no papia di e tema Haitiano, 
pasobra manera nos a bisa 
caba, y aki embahador Sillie 
ta bis’e: Tur hende por cansa 


di e tema di Haiti, menos 
Republica Dominicana,” el a 
indica. 


E Asamblea General di ONU 
lo tuma luga for di 19 pa 23 y 
dia 26 di e luna na New York. 
Aña pasa (2022) e mandatario 
Dominicano no por a acudi 
debi na e tormenta Fiona. 


Den e reunion di dialuna, e 
mandatario a aborda e im- 
passe entre RD y Haiti door 
di e canal cu ta wordo con- 
strui riba teritorio Haitiano 
den e riu Masacre pa desvia 
su awanan pa tereno y fin- 
canan priva. 
E riu ta dividi e dos nacionnan 
y tin un protocol pa nan por 
haci uso di dje. 
Cu e meta pa stop e 
trabaonan,gobierno a anuncia 
dialuna e ciere di e frontera y 
e suspension di visa na e resi- 
dentenan Haitiano. 


Abinader a adverti cu si e 
conflicto sigui te diahuebs, el 
lo duna orden pa cera henter 
e frontera. 


Venezuela: Comision di Primaria a reuni cu Nacionnan Uni y diplomatico 
di varios pais 


(ElNacional) – Comision 
Nacional di Primaria a 
reuni cu Alto Comision- 
ado di Nacionnan Uni pa 
Derechonan Humano y 
diplomatico- y represent- 
antenan di varios pais. 


E obhetivo, e instancia a spli- 
ca, ta promove e reconoce- 
mento di e eleccion interno 
di oposicion manera un pro- 
ceso democratico y logra e 
sensibilisacion internacional 
pa facilita e participacion di e 
Venezolanonan cu ta na otro 
pais. 


E combersacionnan a wordo 
produci cu Oficina di Alto 
Comisionado di Nacionnan 
Uni pa Derechonan Hu- 
mano y otro delegadonan di 
Spaña, Francia, Italia, Portu- 
gal, Alemania, Hulanda, Po- 
lonia, Republica Checo, Re- 
ino Uni, Suisa y Suecia. 


Tabatin ademas encuentro 
cu e representantenan dip- 
lomatico di Hapon, Chile, 
Peru, Mexico, Argentina y 
Colombia, cu a reuni na sede 
di e nisterio na Bogota, como 
tambe 
funcionarionan 
di 
Canada y Merca pa Venezu- 
ela. 


E comision di Primaria a re- 
corda cu a defini 87 centro 
electoral distribui na 80 ciu- 
dad di 30 pais rond mundo, 
unda 85 comite conforma di 
mas di mil integrante ta or- 
ganisando nan mes y lo tin e 
respaldo di miles di Venezo- 
lano den tareanan di personal 
electoral y di apoyo pa e pro- 
ceso. 
Un total di 3.010 centro elec- 
toral y mas di 5mil mesa lo 


ta disponibel pa e eleccion 
primario dia 22 di october na 
331 municipio di Venezuela. 
“Cumpliendo cu e criteria pa 
representa e diferente sector- 
nan di e poblacion cu ta su- 
pera e primaria organisa den 
2012. E colaboracion di e ciu- 
dadanonan tabata tambe fun- 
damental pa alcansa e meta 
aki, semper bao di coordina- 
cion di e Huntanan Regional, 
cu a refleha den e registro e 


caracteristicanan di e centro- 
nan, prome cu confirmacion 
di su disponibilidad. 


Excepcionalmente, el a indi- 
ca, tabata necesario e cambio 
di ubicacion di algun centro. 


El a destaca e creacion di un 
buscador pa facilita e eherci- 
cio di e derecho di participa- 
cion politico. E datonan cu ta 
aparece riba e plataforma ey 


ta basa riba informacion di 
e Registro Electoral, cu ta di 
dominio publico, hunto cu 
e actualisacion di datonan pa 
vota den exterior cu e comis- 
ion a organisa. 


E comision a manifesta cu 
den e ultimo etapa aki di e 
organisacion di e proceso ta 
fundamental e seleccion y 
formacion di e personal elec- 
toral indispensable pa e reali- 
sacion di e eleccion. 


“Ta trata di tayernan tocante e 
aspectonan tecnico di e pro- 
ceso electoral. Den actualisa 
nos ta dictando, danki na e 
dedicacion di nos boluntari- 
onan, e tayernan di forma- 
cion dirigi na e facilitador- 
nan, cu despues lo forma e 
personal electoral,” el señala. 


Di mesun manera el a indica, 
cu te cu e momentonan aki, 
nan a desaroya 60 tayer y cu 
nan a prepara 162 formador 
nacional y 1.847 facilitado re- 
gional na 23 estado. Y a pidi 
na e organisacionnan politico 
y social pa nan postula aspi- 
rantenan pa miembro di mesa 
dentro di e tempo indica. 

NSYNC lo reuni na Video Music Awards 


(TMZ) - Fanaticonan di 
NSYNC ta convenci cu 
un reunion ta na caminda 
despues di a mira e miem- 
bronan na New York y 
TMZ a reporta cu e gru- 
po lo ta central durante e 
show. 


Justin Timberlake, Joey Fa- 
tone y Lance Bass a ser foto- 
grafia rond di New York City 
durante e ultimo 48 oranan, 
Justin a bay e competencia di 


tennis U.S Open, Joey a ser 
mira riba caya y Lance a bay 
bebe na Manhattan. 


Ademas di esaki, JC Chasez a 
ser mira ta subi su jet priva, 
via un publicacion riba red- 
nan social for di su manager, 
aunke no a keda cla unda e ta 
bayendo. E unico persona cu 
no a mira den publico ainda 
ta chris Kirkpatrcik, sinem- 
bargo el a publica un tributo 
riba dialuna y tambe un truck 


di bombero di NYFD, aunke 
no a specifica si e mes a saca e 
potret aki. 


Fuentenan cu conocemento 
directo a conta TMZ cu e 
grupo lo presenta durante e 
show riba diamars na Pru- 
dential Center na New Jer- 
sey pero no ta sigur si nan lo 
duna un presentacion di nan 
canticanan. Claramente, otro 
pista di e reunion ta un can- 
tica cu lo ser lansa via Justin 


su ultimo pelicula “Trolls” 
cual tin e prome letter di nan 
grupo su nomber y un ritmo 
cu ta pega facil. Aunke e can- 
tica completo te ainda no a 
ser lansa y tampoco ta conoce 
e titulo. 


Desde VMA’s di aña 2013 e 
grupo no a duna un presen- 
tacion hunto, cual ta nifica cu 
un reunion awo lo marca e di 


10 aniversario di e grupo fa- 
moso aki, ken no a lansa can- 
tica nobo desde aña 2000 y su 
fanaticonan tin hopi tempo ta 
warda pa un reunion. 


E miembronan a pasa door 
di varios cambio durante e 
añanan y fanaticonan ta spera 
cu te ainda nan tin e kimica 
como grupo. 


YouTube su Nelk Boys demanda pa asalto 


(TMZ) - The Nelk Boys 
lo ser hiba corte a causa di 
un video riba YouTube cu 
a bay malo y e empleado 
di delivery na ken nan a 
purba ehecuta un ‘prank’, 
a pone un demanda con- 
tra nan. 


Segun documentonan obteni 
pa TMZ, un homber yama 
Nicholas Aliff a acusa cu e ta 
e persona cu a haci e delivery 
di marihuana na e YouTuber- 
nan su ‘prank’ di un laborato- 


rio di e droga meth falso. Den 
e video, e no tabata contento 
cu esaki y a menasa cu e lo 
pone un demanda den nan 
contra, y awo ta aparenta cu 
el a cumpli su menasa. 
Aliff a a cusa cu Nelk Boys a 
haci un pedido di marihuana 
y el a bay entrega e pedido na 
un warehouse den Los An- 
geles, unda e YouTubernan a 
crea un laboratorio di meth 
falso y a contrata un actor 
pa hunga e rol di un polis cu 
kier gara nan ta bende droga 


prome cu e acepta un sobor- 
no. Aliff a bisa cu el a pensa cu 
e actor ta un polis di berdad y 
no tabatin ningun idea cu e 
tabata un chiste te despues di 
e hecho, ora cu Nelk Boys a 
admiti cu tur cos ta falso. 


El a rabia bastante a causa di 
esaki y a cuminsa grita nan, 
ora cu nan guardia di siguri- 
dad a gara e homber en cues- 
tion for di patras y a causa 
heridanan cu e ta describi 
como fisico y emocional. Se- 


gun Aliff, Nelk Boys a atrae 
su persona na nan laboratorio 
falso cu e intencion di spante 
y captura su shock riba ca- 


mara. El a bisa cu e situacion 
a sinti asina real cu el a sinti 
miedo cu e polis lo tire mata. 

Accidente hit & run dilanti Pos Chikito 
Rum Shop 


Diadomingo 
anochi 
a 
drenta informe di un acci- 
dente dilanti Pos Chikito 
Rum Shop. Mesora a di- 


rigi un patruya na e sitio. 


Na yegada di e patruya a bin 
compronde cu un auto lo a 


pasa rasca un SUV. Polis a 
tuma dato di e susedido aki y 
tin e caso bao investigacion. 


Dama a bira malo baha caminda subi bek baha otro banda bay na robes 
riba caminda secundario y dal 2 otro auto 


Diadomingo 
merdia 
a 
drenta informe di un ac- 
cidente cu hende herida 
na Solito, mesora a dirigi 
tanto polis como ambu- 
lance na e sitio. 


Na yegada di e ambulance 
nan a atende e dama mesora 
y a pone den ambulance. Na 
yegada di e patruya di trafico 
a bin compronde cu aki ta 
trata di un accidente unda 
un dama bayendo direccion 
Oranjestad a bira malo tras di 
stuur, a baha caminda na man 
drechi, bay dal un mata cant’i 
di caminda, dal riba un cura 


di cas, bay man robes, subi 
caminda bek, baha caminda 
principal na man robes subi 
e caminda secundario dal un 
Nissan Sentra staiona, djey 
sigui bay dal un Pick-up Isu- 


zu D-Max tambe staciona y a 
hala ambos vehiculonan den 
banda. 


Ambulance a bay hospital cu 
e dama chauffeur. 


Polis a detene chauffeur bao influencia cu a bay dal tras di un auto 
lagando 2 hende herida 


Diadomingo merdia du- 
rante patruya den Bel- 
giëstraat polis a bin topa 
cu un accidente cu hende 
herida y cu a caba di pasa. 
Aki ta trata di un acci- 
dente unda cu un Hyun- 
dai Accent a bay dal tras 
di un Chevrolet Spark. 


E impacto tabata fuerte y e 2 
personanan sinta patras den 
e Spark tabata sinti dolor na 
schouder. Mirando cu tin 2 
hende herida ta keha di do- 
lor a pidi ambulance na e 
sitio. Polis a nota cu e chauf- 
feur ta bao influencia y a bay 
test e y a bin resulta cu e ta 
bao influencia y polis a de- 
tene. E chauffeur a declara 
cu el a brake pero esaki no a 
gara. Vehiculo di transporte a 
bin busca e chauffeur deteni 
y a bay cun’e warda di polis. 


Mientras na yegada di e am- 


Polis y bomberonan a bay 
pa un candela causando 
molester y menasando un 
cas na Ponton 


Diadomingo 
mainta 
a 
drenta 
informe 
di 
cu 
tin 
un 
candela 
causando 
molester 
y 
tabata 
menasando 
un 
cas na Ponton, mesora a 
dirigi tanto polis como 
bomberonan na e sitio. 


Na yegada di e patruya a nota 
cu aki ta trata di un candela 
chikito y polis a avisa un 
habitante pa paga esaki. Na 
yegada di e bomberonan nan 
a paga e candela aki mesora. 


bulance a atende ambos vic- 
tima pero a bay cu un di nan 
so pa hospital. 

Accidente na Caya Frere Alexius 


Diadomingo 
anochi 
a 
drenta informe di un acci- 
dente na Caya Frere Alex- 
ius. Mesora a dirigi un pa- 
truya na e sitio. 


Na yegada di e patruya a bin 
compronde cu chauffeur di 
un SUV preto lo a baha ca- 
minda, bai rechts, dal den un 
muraya, bira, perde control y 
a bai kibra un cura di cas. Na 
prome instante e chauffeur lo 


a declara cu un cacho a pasa 
su dilanti y a pone perde con- 
trol. Polis a nota cu e chauf- 
feur lo ta bao influencia y a 
transporta e dama pa Warda 
di Polis unda lo hasi test pa 
cu e sospecho aki. 


Polis a tuma datos di e acci- 
dente aki. Afortunadamente 
ningun persona a resulta 
herida. 


Homber cansa coriendo malo a dal den container sigui 
core yega cas pero no por a cana bay paden 


Diadomingo anochi a 
drenta informe di cu lo 
tin un hende coriendo 
malo na Hooiberg. Me- 
sora a dirigi un patruya 
na e sitio. 


Na yegada di e patruya nan a 
sigui e auto unda polis a nota 
cu e tabata coriendo malo, 
e chauffeur lo a dal den un 
container y sigui core yega 
te su cas. E persona lo tabata 
asina cansa cu e a baha for di 
auto y cay abao. 


Polis a duna e chauffeur un 
rijverbod y a yuda bay den 
cas pa asina e descansa. 


Polis a bay Jaburibari pa un persona cu tabata haci desordo y no tabata 
kier rasona cu ambulance 


Diadomingo 
anochi 
a 
drenta informe di un 
problema na Jaburibari. 
Mesora a dirigi un pa- 
truya na e sitio. 


Na yegada di e patruya a bin 
compronde cu ambulance 
tabata purba yuda un homber 
pero e no kier a rasona y e 


mesun homber lo tabata haci 
desordo molestiando hende. 
Polis a bin compronde cu e 
persona lo a hasi aña y e a cel- 
ebra un poco dimas. 


Su curpa lo tabata hasi dolor 
pero ora polis a yega e a lanta 
para y cana bay. Polis a tuma 
datos di e susedido aki. 


Polis a bay na Pos Chikito Complex pa un 
problema ex-pareha 


Diadomingo anochi a 
drenta informe di un 
problema na Pos Chikito 
Complex. Mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un problema di ex-pareha 
unda un homber lo tabata 
haci desordo. Polis lo a dicidi 


di hiba e homber na un otro 
adres pa e descansa y asina a 
logra trece trankilidad na e 
sitio. Polis a tuma datos di e 
susedido aki. 

Chauffeur local a kere e por core riba 
santo blanco na Eagle Beach 


Dialuna madruga a drenta 
informe di cu tin un auto 
pega den e santo blanco 
na Eagle Beach, mesora a 
dirigi un patruya na e si- 
tio. 


Na yegada di e patruya a bin 
enkontra cu e auto full pega 
den e santo blanco moli di 
e beach. Polis a atende cu e 
chauffeur cu ya a yama un 
takelwagen pa saca e auto for 


di riba e beach. Polis a hala 
atencion di e chauffeur ire- 
sponsabel aki cu a causa daño 
na un di e miho beachnan na 
mundo y a dun’e su mereci- 
do boet. 


Homber ta grita cu nan kier mat’e 


Diadomingo anochi a 
drenta informe di cu lo tin 
un problema na Sero Pa- 
trishi. Mesora a dirigi un 
patruya na e sitio. 


Na yegada di e patruya a bin 
compronde cu un homber ta 
grita cu nan lo kier mat’e. Su 
famia tambe lo a presenta na 
e sitio. Polis a intermedia y a 


papia cu e homber y a logra 
yega un trankilidad. Polis a 
tuma dato di e susedido aki. 


Polis a duna homber burachi drumi den auto chens pa yama hende 
busk’e pero el a bay discuti y nan a detene 


Dialuna madruga durante 
patruya polisnan atento 
di distrito 1 (Oranjestad) 
a nota un auto dwars para 
dilanti Taco Bell na Kini- 
kini building, nana a acer- 
ca y a mira e chauffeur 
drumi den e auto. 


Nan a lante y a atende cun’e, 
polis a dun’e chens pa e yama 
un hende pa bin buske ya cu 
e ta cansa y bebi asina hopi 
cu e ni por a sigui stuur p’e. 
Pero e homber aki no kier a 
coopera cu polis y no kier a 
duna su identificacion ya cu 


e ta asina inteligente cu e co- 
nose su derechonan y cu e no 
a haci nada malo y e no ta bay 
identifica su mes. E homber 
aki a keda para ariba cu e tin 
su derecho y ta ser deteni in- 
hustamente. 
Despues di a tende tur e dis- 


parate cu e homber ta papia 
polis a boei e y a pidi vehi- 
culo di transporte pa hib’e 
warda di polis. Foutnan cu e 
chauffeur a comete ta bebe 
demasiado alcohol, core auto 
bao influencia, parkeer malo, 
buracheria riba caminda pu- 


blico, discuti y contradeci po- 
lis (autoridad) y gaña polis. 
Siendo e por a keda trankil 
coopera cu polis y warda su 
Didi yega y e lo a bay cas y 
den dia presenta na warda 
busca su yabi y bay recoge su 
auto. 


Problema di 
trio na Catiri 


Diadomingo anochi a 
drenta informe di un 
problema 
na 
Catiri. 
Mesora a dirigi un patruya 
na e sitio. 


Na yegada di e patruya a 
bin compronde cu aki ta 
trata di un problema entre 
tres persona. Nan lo tabata 
bao influencia. E muhe lo 
tabata kier polis detene e 
homber pasobra e ta ilegal. 
Polis a splic’e cu nan a bin 
pa un discusion cu tabata 
bayendo for di man. Polis a 
intermedia y a tuma dato di e 
susedido aki. 

A encontra pistol cu lo a ser 
tira durante persecucion 
den weekend 


Dialuna mainta drenta in- 
forme di cu lo a enkontra 
un pistol den Driemaster- 
straat. Mesora a dirigi un 
patruya na e sitio. 


Na yegada di e patruya a bin 
compronde cu un peaton lo 
a encontra e pistol aki cu po- 


siblemente a ser tira durante 
persecucion den weekend. 
Polis a pidi presencia di Team 
Forensico y recherche na e 
sitio. 


Polis a tuma dato di esaki y 
recherche tin e caso bao in- 
vestigacion. 


Accidente 
pa falta di 
preferencia 
na Sero 
Blanco 


Dialuna mainta a drenta 
informe di un accidente 
na Sero Blanco, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata 
di un accidente pa falta di 
preferencia unda e Suzuki 
Liana a sali dilanti e pick- 
up bayendo zuid sin a dun’e 
preferencia y nan a impacta. 
Afortunadamente 
ningun 
hende a resulta herida. 


Polis a bay pa un informe di atraco brutal na Pastechi House 


Dialuna mainta a drenta 
informe di un caso di atra- 
co brutal cu hende herida 
na Pastechi House den 


Caya G.F. “Betico” Croes, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu aki no ta trata 
di un atraco arma na e luga 
sino un maltrato pisa di un 


empleada pa un conoci di dje 
cu a agredi e dama lagando e 
herida y a bay cu algun perte- 
nencia di e dama. Na yegada 


di e ambulance nan a atende e 
victima y a transporte pa hos- 
pital. 


Problema di pareha ta keda 
continua na Madiki 


Dialuna mainta a drenta 
informe di un problema 
conoci na Madiki. Mesora 
a dirigi un patruya na e si- 
tio. 


Mesora a dirigi un patruya 
na e sitio. Na yegada di e pa- 
truya a bin compronde cu ta 


trata aki di un problema di 
pareha. Polis a intermedia y 
e muhe lo a keda di bay otro 
caminda. E homber a bisa cu 
despues e muhe lo por pasa 
busca e resto di su cosnan. 
Polis a tuma dato di e suce- 
dido aki. 

A lansa e proyecto “wega ariba wiel” 


E 
proyecto 
di 
Veilige 
Bario’s ta un concepto ca- 
minda un di e pilarnan di e 
proyecto aki ta pa reactiva 
nos centronan di bario y 
percura pa mas actividad 
den e barionan. Pa logra 
esaki, Gobierno di Aruba a 
cera un acuerdo cu CEDE 
Aruba como tambe e cen- 
tronan di bario pa aloca 
mas fondo y percura pa un 
restructuracion. 


Manera ta conoci, bou guia 
di CEDE Aruba, a tuma dife- 
rente personal den servicio 


pa asisti e centronan di bario. 
Dentro di poco e website pa 
tur e centronan di bario tam- 
be lo keda cla y di e forma ey 
ta mas visibel kico tur ta of- 
rece den cada bario. 


Durante e actividad “ban 
caya” den Noord, caminda 
ful comunidad por a participa 
na diferente deporte y alabes 
haya informacion di e veld 
social y salubridad, a lansa 
e siguiente proyecto cu ta 
“Wega Ariba Wiel”. 


A traves di un bus, “WAW 


mobiel”, lo drenta den e 
barionan y ofrece muchanan 
y hobennan pa participa na 
actividadnan deportivo. E 
bus ta ful ekipa cu material 
di sport y esaki ta bou guia di 
instructornan di IBISA. 


E exito di e proyecto Veilige 
Bario’s, caminda e aña aki ai- 
nda tin mucho mas proyecto 
cu lo wordo lansa, cual ta e 
cooperacion y colaboracion 
entre e diferente Ministe- 
rionan, organisacionnan y 
centronan di bario. Di parti 
di Ministerio di Husticia y 


Asuntonan Social nos kier 
gradici y felicita CEDE Aru- 
ba, centronan di bario, IBISA 


y FCCA pa ehecucion di 
“Wega Ariba Wiel”. 


NHL y NHLPA ta plania pa organisa un Copa Mundial di Hockey mas 
chikito na februari 2024 


(AP)—Si un Copa Mun- 
dial di Hockey materi- 
alisa den futuro, e no lo ta 
manera un torneo interna- 
cional tradicional manera 
e Weganan Olimpico. 


E asociacionnan di NHL y 
NHL Player’s Association 
(NHLPA) ta plania ainda pa 
anfitriona un Copa Mundial 
na februari 2023, aunke am- 
bos banda no a duna mucho 
informacion pa locual nan 
por ofrece considerando e 
tempo cu nan tin y inciertud 
tocante hungadonan Ruso. 
Vice-comisionario Bill Daly 


no kier revela ningun ideanan 
specifico, solamente bisando 
cu e evento no lo ta “tipico.” 


“Nos ta enfoca riba un tipo 
di torneo alternativo cu ta 
beneficia 
e 
internaciona- 
lidad unico di nos deporte,” 
Daly a bisa ayera na e NHL/ 
NHLPA Player Media Tour. 
“Y pues esey ta e proceso awo 
den cual nos ta trahando cu e 
Player’s Association pa diseña 
algo cu por tuma luga na feb- 
ruari 2025.” 


E speransa inicial tabata pa 
organisa e Copa Mundial na 


2024, pero e guera entre Ru- 
sia cu Ucrania y algun obhe- 
cion di algun federacion pa 
hungadonan Ruso tuma parti 


tabata algun di e probleman- 
an cu a stroba e plan ey. Ainda 
tin e meta pa esaki tuma luga 
na 2025, cual lo tuma luga 


un aña prome cu e Weganan 
Olimpico di winter na Milan 
y Cortina, Italia. 


Daly a bisa cu preparacionnan 
pa e Copa Mundial ta andan- 
do simultaneamente cu ne- 
gociacionnan pa manda hun- 
gadonan di NHL pa e Wega- 
nan Olimpico na 2026. E liga 
y e hungadonan ta di acuerdo 
di e extension di e acuerdo 
colectivo pa participa, pero e 
esey ainda falta e acuerdo cu 
e Comite Olimpico Interna- 
cional y e Federacion Inter- 
nacional di Ice Hockey. 


Seleccion Nacional di Aruba a gana nan prome wega den torneo di 
Nations League 


Dialuna dia 11 di Septem- 
ber, e team di Seleccion 
Nacional pa Aruba a gana 
nan prome wega contra 
Cayman Islands den e tor- 
neo di Nations League, 
cual a tuma luga na Cay- 
man Islands. Esaki ta e 
prome wega pa Aruba den 
e etapa di grupo. 


E trayectorio di e team Na- 
cional den e torneo aki a 
cuminsa dia 7 di september, 
ora e hungadonan di e team 
di Seleccion Nacional pa 
Aruba a biaha bay Cayman 
Islands algun dia prome cu 
nan prome wega. Un total di 
8 hungado hunto cu miem- 
bronan di staf tecnico, team 
manager, kit manager, media 
officer y un miembro di di- 
rective, Sr. Jomar Boekhoudt 
a bula bay Charlotte, North 
Caroline, unda nan a topa 
cu e demas hungadonan di e 
Seleccion Nacional cu a sali 
for di Hulanda pa asina nan 


topa prome cu nan sigi huntu 
rumbo Cayman Islands. 


Durante e wega emociona- 
nte, Aruba a afirma nan do- 
minio caba den e di dos min- 
uut di e wega, cu e prome 
gol hinca pa Rovien Ostiana. 
Aunke Cayman Islands a de- 
mostra cu nan tambe tin e 
talento, Aruba a recorda nan 
ken ta manda ora Darryl Baly 


a hinca e di dos gol pa Aruba 
na fin di e wega, cual a resulta 
den e victoria pa nos team 
Nacional. E conteo na final a 
keda cu Aruba avansando den 
e weganan di Liga C cu 2-1. 


E victoria aki a bin despues di 
dos dia di entrenamento bou 
guia di Bondscoach Marvic 
Bermudez y e personal tec- 
nico di e team. 


Pa loke ta sigui pa e team na- 
cional di Aruba, nan proximo 
wega lo tuma luga dia 13 di 


oktober contra Virgin Islands. 

Partido MEP na Parlamentarionan Marisol Tromp y Aquanette Gunn: 
Awor nan ta urgi gobierno pa acepta RAft 


Premier Evelyn Wever-Croes a confronta nan riba nan propio criticanan di un aña pasa 


Rijkswet Aruba Financieel 
Toezicht, RAft, desde cu 
el a wordo proponi, no a 
conta cu sosten di parti- 
donan politico na Aruba. 
E tempo ey, un aña pasa, 
Parlamentarionan di Par- 
tido MAS, Marisol Tromp 
y Aquanette Gunn, a vo- 
cifera fuertemente nan 
analisis di RAft y a expresa 
preocupacion serio contra 
e RAft. Den un aña, e rep- 
resentantenan publico aki 
den Parlamento a cambia 
di opinion y durante e re- 
union di diahuebs, den un 
mocion presenta, a urgi 
Gobierno di Aruba pa 


acepta e RAft “as is”. 


Den e relato oficial di Par- 
lamento, 
Parlamentarionan 
Marisol Tromp y Aquanette 
Gunn a indica cu e RAft lo 
kibra Aruba su economia. 
Nan a exigi pa haci prome 
un analisis di e sostenibili- 
dad di e debe publico di pais 
Aruba. Ademas nan tawata di 
opinion cu e RAft no a wordo 
bon prepara. Finalmente nan 
a exigi pa cambia e RAft pa 
prohibi ex politiconan bira 
miembro di CAft. Hulanda 
sinembargo, no a tene cuenta 
cu ningun di e puntonan aki 
y nunca e Parlamentarionan 
di Partido MAS a haya con- 
testa riba nan preguntanan. 
A pesar di e preocupacion se- 


rio di Parlamentario Tromp y 
Parlamentario Gunn un aña 
pasa, e siman aki e parlamen- 
tarionan a lubida con serio 
nan tawata of con preocupa 
nan tawata pa economia di 
nos pais y a urgi Gobierno 
pa firma e RAft “as is”, sin 
worry mas cu nan propio 
argumento cu RAft ta kibra 
economia di pais Aruba. Du- 
rante e reunion Premier Eve- 
lyn Wever-Croes a confronta 
e parlamentarionan aki riba 
nan propio criticanan tocante 
RAft di un aña pasa y a dem- 
ostra cu di berdad nan no ta 
sirbidonan di pueblo serio y 
mucho menos preocupa cu e 


Lider di partido Curpa Eric Ras 
Gobierno no ta interesa den mantene careteranan ni edificio y e trahador 
publico ta pa su cuenta 


Ultimamente ora bo pasa 
den e cayanan na Aruba 
ta manera ta na Havana 
bo ta. Durante 6 aña di 
gobernacion no a mantene 
edificionan di gobierno ni 
a mantene nos careter- 
anan. Prome cu eleccion 
di 2021 gobierno a asfalta 
camindanan di santo cual 
sigur ta un bon obra pa e 
pagadonan di belasting 
como tambe pa e habitan- 
tenan cu tabata sufri di 
molester di stof. Nos por 
mira e caretera den Co- 
lumbusstraat y e caminda 
na Palm Beach te ainda ta 
cera. Un proyecto moro- 
coy cu no tin fin di keda 
cla. Nos caya grandi ta 
morto pero “who cares”. 


Nos por a tende cu dia 6 di 
september 2023 trahadonan 
di DAO y DIMAS a walk 
out pa motibo cu e edificio 
tin schimmel. Nos por corda 
e historia di Wilhelminastraat 
40 caminda polisnan mester 
a traha den un edificio inhu- 
mano. E deterioro di un edi- 
ficio no ta cuminsa di un dia 
pa otro sino ta hiba tempo y 
pa motibo di falta di manten- 
cion. Na 2012 polisnan walk 
out y a wordo menasa pa re- 
anuda nan trabao. Un rap- 
port riba estado di edificio di 
Wilhelminastraat 40 a wordo 


traha y a keda scondi pa 10 
aña. E rapport kenmerk 13- 
013, datum 1 februari 2013, 
thema Risico Inventaris en 
Evaluatie, a wordo manda 
pa Minister di Husticia & 
Educacion drs.mr. A Dow- 
ers, pero e contenido a keda 
scondi pa 10 aña largo. E pre- 
gunta ta keda si ex minister 


Dowers a haya e rapport aki y 
sa su contenido y mand’e na 
su turno pa alto comisario di 
polis? 
E rapport ta papia di un 
condicion di trabao cu no ta 
saludabel of sigur y cu por ta 
dañino of peligroso pa salud 
di e trahado. Por papia di un 
Sick Building Syndrome e 


ora? E tristo di henter e asun- 
to ta cu gobierno no a inte- 
resa den salud di su trahador- 
nan. Articulo 1614X lid 1 y 2 
di nos Codigo Civil ta bisa cu 
e dunado di trabao ta obliga 
pa e lugar cu bo ta traha aden 
mester ta den bon estado y cu 
e dunado di trabou ta respon- 
sabel pa e daño cu e trahado 


haya durante cu e ta cumpli 
cu su funcion. Mesun cos a 
pasa cu e warda di polis den 
Wilhelminastraat 33 caminda 
cu e lugar ta yena cu schim- 
mel. Polisnan mester a walk 
out pone presion riba gobi- 
erno pa logra haya un edificio 
cu ta den un estado faborabel 
pa salud di e trahadonan. 
Nos por corda cu diferente 
polis a bira malo y tin hasta 
cu a fayece. Awe ainda tin po- 
lis cu ta malo. E tristo ta cu 
polis Yearwood cu a bira malo 
y pasa 12 ora den camber di 
operacion y te dia di awe ain- 
da gobierno no por drecha su 
posicion huridico. Asina nos 
gobierno ta maltrata su traha- 
donan. Cierto trahadonan cu 
nunca a haci nada pero cu ta 
bon cu gobierno si ta haya nan 
promocion sin ningun prob- 
lema. Awe cu e empleadonan 
publico ta demotiva pa via di 
e trato cu nan ta haya di gobi- 
erno y no papia mes di e per- 
secucion politico. E maltrato 
aki tin cu nos profesionalnan 
ta bandona nos isla pa un 
mihor mañan. Esaki ta dem- 
ostra cu nos tin un gobierno 
comunista. Hende ta kere cu 
por hunga cu Dios y nada no 
ta pasa. Husticia di Dios tey 
caba. Maldad no ta reina pa 
semper. Unico alternativo ta 
partido Curpa. 

Lider di Fraccion AVP, mr. Mike Eman: 
Pueblo ta sinti’e bandona y lubida 


“Na unda cu nos yega den 
barionan di nos Pais ta e 
mescos nos ta tende y scu- 
cha; nos Pueblo ta sinti 
nan mes bandona y lubida 
dor di Gabinete Wever- 
Croes”, e lider di fraccion 
di AVP, mr. Mike Eman, 
a expresa den fin di si- 
man despues di tabata den 
diferente bario di Aruba 
ta bishitando y scuchando 
ciudadanonan. 


Un pueblo bandona 
Por constata esaki den e 
clamor di nos hendenan, 
pero tambe den e deterioro 
den barionan cu ya mas no 
ta wordo manteni. Hopi ta 
e barionan caminda renoba- 
cionnan grandi a wordo haci 
durante nos gobernacion y 
ora mi pasa awor ta constata 
cu ni foyo y yerba seco e go- 
bierno aki por kita. Sushi ta 
acumulando den tur skina 
di nos pais. Tambe Eman ta 
mustra cu e canchanan de- 
portivo cu a traha pa dife- 
rente bario y clubnan durante 
su gobierno e gobierno actual 
tin nan totalmente neglisha. 
Mi ta mira e hekinan ta bin 
abao, e luznan ta kibra y foyo 
y sushedad ta podera di tur e 
ambiente rond di e facilidad- 
nan aki cu a wordo traha pa 


hobennan por tin lugarnan 
positivo di recreo. 


Un pueblo lubida 
Tur famia cu mi bishita y 
reuni cune ta sclamando e 
mesun dolor. Nos pueblo ta 
pasando un amargura inacep- 
tabel. Miles y miles ta biban- 
do den un pobresa alarman- 
te. E cosnan di mas basico a 
bira imposibel pa asina tanto 
famia. Y awor nos a haya otro 
medida cu ta e 7% BBO na 
frontera”, e lider di oposi- 
cion, mr. Mike Eman a ex- 
presa cu hopi preocupacion. 
Nos mamanan cu ta biba dia- 
riamente cu e preocupacion 
di falta di placa, cu prijsnan 
aumentando 
drasticamente 
y un acumulacion di debe 
ta esnan cu mas ta sufri di e 
pobreza creciente na Aruba. 
Eman ta bisa. Tur esaki tambe 
cu presion grandi riba e nu- 
cleo familiar y cu hopi bes ta 
conduci na fragmentacion di 
hogar y hobennan desorien- 
ta. Y den tur esaki Gabinete 
Wever-Croes tin e pueblo lu- 
bida. 


7 aña lubida y bandona: 
50.000 ciudadano sufrien- 
do bao di bestaansmini- 
mum 
E ta bay bira exactamente 7 


aña cu nos Pueblo y Pais ta 
biba den e abandono aki bao 
di Gabinete Wever Croes. 
CBS ta mustra den un tabel e 
diferencia entre 2022 y 2017 
cu ta mustra con bao di Gabi- 
nete Wever-Croes e deficit di 
un persona cu salario minimo 
(Afl. 1815) den comparacion 
cu e bestaansminimum pa un 
persona (Afl. 2528) a crece te 
na un deficit mensual di 713 
florin. Segun e cifranan di 
CBS e deficit aki a practica- 
mente redobla den e añanan 
di Gabinete Wever-Croes. 
25.765 persona tin un salario 
bao di 3000 florin. Miles no 
por sobrevivi si nan no traha 
dos trabao. Riba esaki ta bin 


22.101 pensionado cu tambe 
ta bibando den pobresa. Es- 
nan riba un bijstand, cu ta 
4000 famia cu un entrada 
minimal di Afl.450 te cu max- 
imo di salario minimo Afl. 
1948 ta biba continuamente 
den deficit di entre Afl. 2100 
pa Afl. 3000 pa luna. Gabi- 
nete Wever-Croes ta hin- 
cando mas cu mita di Aruba 
den un pobresa angustioso y 
sofocante, esaki cu apoyo di e 
coalicion minoritario MEP/ 
RAIZ. 


Sla riba sla pa nos pueblo: 
unda 1.5 biyon a bay? 
Mr. Mike Eman ta lamenta 
cu desde cu Gabinete Wever- 


Croes a sinta pueblo ta haya 
sla riba sla. Riba tur e medi- 
danan a aumenta prijs di awa 
y coriente cu 30%; a aumenta 
schoolgeld barbaramente; a 
introduci impuesto riba sala- 
rio ficticio di director/accion- 
ista chikito; a introduci BBO 
obligatorio pa empresanan cu 
tin un entrada riba 4200 flo- 
rin pa luna. Roomtax a subi 
cu 33%; a kita 40 miyon flo- 
rin for di fondo di promocion 
di turismo. A kita descuento 
riba accijnzen riba gasolin 
y diesel. Gabinete Wever- 
Croes a fia 900 miyon florin 
di Hulanda y a cobra e ultimo 
añanan 1500 miyon florin ex- 
tra na medida. Kico pueblo 
a mira di esaki ? Nada pero 
nada. Tur rond di Aruba ta 
constata deterioro di school- 
nan, barionan, canchanan 
deportivo, caretera y edifi- 
cionan. “Nada di inversion y 
nada di mantencion. Locual 
e Presidente di Banco Cen- 
tral e tempo ey a bisa na 2008 
di otro Gabinete di MEP cu 
Aruba ta experenciando un 
sociale y fysieke verpauper- 
ing awe ta bira e realidad do- 
loroso atrobe pa nos pueblo”, 
e lider di fraccion di AVP, mr. 
Mike Eman, a finalisa enfati- 
sando. 


Parlamentario Shailiny Tromp-Lee: 
Oposicion cu un avalancha di flip flop 


Mirando tur e rare spron- 
gen di oposicion y avalan- 
cha di flip flop sigur ta 
bon pa pueblo para keto 
e realisa cu oposicion kier 
manipula, instiga y sigur 
no ta para na bienestar 
general. Aki bou ta sigui 
algun di nan. Ta hopi ta- 
batin durante e reunion 
aki. 


Flip Flop enuanto pro y con- 


tra RAft 
Den pasado tin parlamentari- 
onan den oposicion cu a bisa 
publicamente y por escrito 
cu nan ta contra di Raft y a 
duna splicacion amplio dicon 
RAft no ta aceptabel y kico e 
ta nifica pa e autoridad di Par- 
lamento y nos budgetrecht. Y 
awe ta sostene un mocion pa 
aceptacion di e RAft trankil 
asina, sin pidi un cambio of 
exigi respet pa Parlamento di 


Aruba y derechonan demo- 
cratico di nos hendenan. 


Flip Flop cu mocion 
Dia 22 di augustus 2023 un 
mocion a keda traha y firma 
pa Accion21 Mansur, MAS 
Gunn y Independientenan 
Santos Do Nascimento y 
Croes. Door cu e reunion 
a keda geschors despues di 
prome tanda dia 22 di augus- 
tus nan no a haya oportuni- 
dad di presenta esaki. E mo- 
cion tabata trata e echo cu nan 
kier urgi Gobierno pa acorda 
un rijkswet encuanto super- 
vision financiero cu Hulanda 
pa 31 di augustus 2023. E 
continuacion di e reunion a 
sigui diahuebs 7 di september 
2023 y e mocion aki no a mira 
luz di dia y e mocion inicial a 
keda adapta y entrega. Inde- 


pendiente Croes no a sostene 
e mocion mediante su firma 
pero ta vota pro e mocion aki! 


Flip Flop encuanto sosten 
incondicional na RAft 
Dia 22 di augustus 2023 nan a 
indica, cu excepcion di Man- 
sur, cu nan no ta sostene RAft 
incondicionalmente y ta de- 
sea cambio y toch ta bira urgi 
gobierno pa acorda sin pidi of 
exigi ningun cambio. Cu otro 
palabra nan ta sostene e RAft 
as is. Ta un lastima cu nan ta 
demostra un biaha mas cu 
nan no por bisti e pechi di 
nos pais y ta para bienestar di 
nos hendenan 


Flip Flop politico 
Wega politico. Den e verslag 
manda pa Hulanda parti- 
donan politico tur a registra 


nan preocupacion, critica, 
tabatin deseonan pa cambio 
etc. Lastimamente, te dia di 
awe Parlamento no a haya 
contestacion riba e verslag 
manda pa Hulanda. Durante 
reunion cu excepcion di AVP 
tur otro partido den oposi- 
cion y independientenan ta 
manda Gobierno firma sin 
tene cuenta cu tur e aspec- 
tonan preocupante y conse- 
cuencianan indesea di RAft. 
Un falta di seriedad. Ki a para 
cu tur nan critica y nan preo- 
cupacionnan? Nan a evapora 
door cu nan a mira un situa- 
cion oportuno mirando cu 
algun gremio ta di opinion 
cu Gobierno mester sin mas 
acepta y sigui. Pueblo realisa 
cu e wega di manipulacion 
aki sigur no ta cumbini nos 
pais. 

Resultado Sorteo 
12 september 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x match 4 
94.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


250.000,- 


x match 4 


6071 


Sorteo # 4031 


Sorteo # 905 


x afl. 500,00 


x afl.15,00 
x afl 50.00 


Geminis 


FP 


301 


x Jackpot 


Sorteo # 4031 
Sorteo # 


Sorteo # 2087 


8859 


2042 


Sorteo # 4031 


2834 


x Jackpot 


x match 4 
x afl. 12,00 


www.lottoaruba.com 


resultado : sorteo 12 sept 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


4351 
525.000,- 


x Jackpot 
x match 4+ 


Proximo Jackpot 


FP 


1533 


Afl. 350.000,- 




Letter 


0 
0 
0 


0 


0 
8 


234 


06 


0 
2 
2 


43 
50 



3 



X2 
03-10-12-20-22 


1339 


www.lottoaruba.com 


resultado : sorteo 12 sept 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4722 
525.000,- 


x Jackpot 
x match 4+ 


Proximo Jackpot 


FP 


012 


x Jackpot 


Sorteo # 8042 
Sorteo # 


Sorteo # 1791 


9777 


1548 


Sorteo # 7086 


4175 


x Jackpot 


x match 4 
x afl. 12,00 


1967 


Sorteo # 5845 


Sorteo # 775 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball 


01-08-26-28 


Proximo Jackpot 


260.000,- 


x match 4 


x match 4 
100.000,- 


Proximo Jackpot 


Sorteo # 1593 


Sorteo # 6237 


Afl. 360.000,- 


anochi 


diario 
Korsou 
super4 
flamingo 


5787 
3832 
4550 
8516 
0197 
5104 
super5 
8102 
5151 
5056 
32967 
7005 


sorteo/servicio 


Departamento di Relacionnan Exterior (DBB) ta informa: 
Biaheronan cu paspoort Hulandes posiblemente mester 
aplica pa visa ora di drenta Merca si realisa biahe pa Cuba 


Recientemente 
Directie 
Buitenlandse Betrekkin- 
gen a ricibi informa di ca- 
sonan unda cu a revoca e 
ESTA di algun ciudadano. 
Desde 12 di Januari 2021 a 
bin cu cambio den rekisi- 
tonan pa paisnan partici- 
pante na e Visa Waiver 
Program (VWP) ora di 
realisa biahe pa Cuba. E 
cambionan aki ta aplica- 
bel tambe pa personanan 
cu tin paspoort Hulandes 
(y otro paisnan Europeo). 


Biaheronan cu (a) bay Cuba 
sea riba of despues di 12 
januari 2021 no ta bin na 
remarca pa drenta Estados 


Unidos (USA) cu un ESTA 
mas. Excepcionnan (limita) 
ta conta pa biaheronan cu ta 
biaha pa motibo diplomatico, 
trabou oficial, of cu proposito 
militar. 


Biaheronan cu paspoort Hu- 
landes (of Europeo) residen- 
cia na Aruba cu a realisa un 
biahe pa Cuba riba of despues 
di 12 januari 2021 of cu ainda 
lo bay realisa un biahe mester 
aplica pa un visa si ta desea pa 
drenta Merca. Si drenta USA 
cu un ESTA despues di a 
bishita Cuba anteriormente, 
e persona ta core e risico cu 
autoridadnan Mericano lo 
revoca e ESTA. Por aplica pa 


un U.S. visa na e consulado 
di mas cerca cual ta na Cor- 
sou. Den e caso cu ta desea 
pa realisa un biahe combina 
pa tanto USA y Cuba, e per- 
sona mester haci un peticion 
pa un visa separa na un emba- 
hada of consulado di ambos 
pais prome cu sali di biahe. 
Esaki ta conta tambe pa vue- 
lonan di transito y biahenan 
crucero cu ta pasa via Cuba. 


Si ta desea mas informacion, 
por acudi na e siguiente web- 
sitenan: 
www.nederlandwereldwijd. 
nl/reisadvies/Aruba (bou di 
reischeck list); 
www.nederlandwereldwijd. 


nl/reisadvies/verenigde-stat- 
en-van-amerika (reizen en 
vervoer); 
www.cbp.gov 


DBB ta pidi tur biahero cu 
un paspoort Hulandes (of 
Europeo) pa tene cuenta cu 
e cambionan pa evita situa- 
cionnan indesea durante bi- 
ahe. 


Cambio den prijs di productonan 
petrolero 13 september 2023 


Minister di Asuntonan Economico, Comunicacion y 
Desaroyo Sostenibel ta anuncia e prijsnan nobo di ben- 
ta di combustibel entrante 13 september 2023: 


Gasoline unleaded-premium: 283,7 cen p/ltr. (+ 14,9 cen) 
Diesel LS: 251,7 cen p/ltr. (+ 26,1 cen) 
Kerosin: 234,4 cen p/ltr. (+ 29,1 cen) 
E prijsnan ta inclui BBO/BAZV/BAVP. 


Stichting Creative Art Academy ta 
brinda e arte di actuacion 


Aruba ta un isla yena cu tal- 
ento den varios disciplina. 
Un di e disciplinanan aki 
ta esun di actuacion. Ac- 
tuacion ta un arte dificil 
cu no ta nifica simplemente 
posee un cara bunita dorna 
cu makiyahe y saca zonido. 


Actuacion ta algo cu bo ta nace 
cune y sino pa medio di hopi 
sacrificio, disciplina y struc- 
tura bo por logra domina e 
arte bunita aki. 
Aruba, tur aña ta demostra, 
pa medio di su pelicula- y 
obranan di teatro, cu nos tin 
individuonan cu no tin miedo 
di expone nan mes dilanti di 
publico critico, cu hopi biaha 
no ta acepta kico cu ta presenta 


nan dilanti, sigur ora cu nan a 
saca placa di nan cartera. 
E fundacion Creative Art 
Academy ta un fundacion crea 
pa sostene, crea y guia persona 
di tur edad, pa logra nan meta 
di expresa nan talento pa me- 
dio di actuacion. 
Actualmente e fundacion aki 
tin grupo di talento cu regular- 
mente y cu seriedad ta acudi na 
e lesnan brinda pa nan. 
E logo cu C.A.A ta uza ta: 
“BE BRAVE ENOUGH TO 
MAKE MISTAKES. DON’T 
HIDE YOUR FACE”. 
Tur cu ta desea di tuma les di 
actuacion of simplemente kier 
colabora cu e fundacion, por 
tuma contacto cu Paul Simon 
of Charles Croes na 730-0001. 


SERVICIO A21 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas: 
Centro Medico 
Tel. 584 5794 


Oranjestad: 
Eagle 
Tel. 587 9011 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 


pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 


pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 


avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul y 
toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Handyman 


pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 


reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Combo di regalo pa 
tur ocasion: 


mugs, kerki di biña, tablashi cu 
leyenda 


pa mas informacion 
Cell whatsaap 567 2907 
_________________________ 


Tempo: 
Parcialmente nubia cu un 
awasero breve. 
Temperatura maximo 34 
grado Celsius. 
Temperatura minimo 28 
grado Celsius. 
Indice di calor (heat index) 
den y rond di oranan di 
merdia: 35 pa 44 grado 
Celsius 
UV index: 12 
Bahada di solo: 6:44 pm. 
Subida di solo: 6:29 am. 


Biento: 
Modera for di direccionan 
entre 
oost-noordoost 
y 
oost-zuidoost; 
Forsa 3 te 4 (12 te 30 km/ 
ora, 7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ 
ora, 17 te 27 nudo). 
Situacion 
general 
di 
tempo: 
Na e momentonan aki 
no tin disturbionan di 
importancia pa e weer den 
region local. Sinembargo, 
un aumento di humedad 
den proximo 24 ora por 


produci un awasero breve 
y local. 
Condicion maritimo / 
estado di lama: 
Na partinan proteje di 
costa: keto, rond di 1 pia. 
Na partinan zuid: trankil, 
entre 2 pa 3 pia. 
Na 
partinan 
oost 
te 
noordwest di costa: modera 
te poco bruto entre 5 pa 
6, localmente 7 pia den 
labaderanan 
For di noord- noordoost. 
Aviso/ alerta: 
Un aviso pa boto chikito ta 
na vigor pa e parti oost te 
noordwest di costa. 


Pronostico di tempo 

“Lo bo yama, I lo mi contestá bo: bo ta anhela pa 
mira obra di bo man” 
Job 14:15 


Ta anuncia cu a fayece: 


Sra. Catharina G. Werleman 
Viuda di Pedro Albertsz 
03-01-1939 - 08-09-2023 


Na nomber di: 
Yiunan: 
Vivian Albertsz 
Nelson Albertsz y esposa Magda 
Patricia Albertsz 
Nietonan: 
Bethsarim Tromp-Briñez y esposo Andy 
Ivan K. Briñez Albertsz 
Bethslehia Charles-Briñez y esposo Jotham 
Bethsadday Osuna- Briñez y esposo Zachary 
†Abileen Albertsz 
Jafet Albertsz y esposa Hadassa 
Melanie Angel-Rasmijn y esposo Elton 
Turi Rasmijn y esposa Elvilaine 
Bisanietonan: 
Aaleyah Albertsz 
Kyren van Koetsveld 
Rory van Koetsveld 
Ryuji van Koetsveld 
Vaylin Tromp 
Misha Tromp 
Jayton Angel 
Jizion Angel 
Rayxion Angel 
Xavion Angel 
Ilian Rasmijn 
Hailey Rasmijn 
Rumannan: 
†Alberto Werleman y demas famia 
†Jose Werleman y demas famia 
Sobrinonan: 
Ange y John Werleman 
†Marianita Werleman 
†Jorge Werleman 
Sobresobrino: 
Michael Stamper 
Cuidador: 
Yoselin Marte 


Demas Famia, Rumannan di Congregacion di 
Testigo di Jehovah y Amigonan 
Ta invita pa acto di entiero cual lo tuma lugar na 
Aurora Funeral Home, diaranson 13 di September 
2023 di 2’or pa 4’or di atardi. 
Discurso ta cuminsa 3’or. 
Despues nos ta sali pa Santana Central Sabana 
Basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Lisette Merceline Werleman-Kock 
Mihor conoci como: “Lisa” 
*8 Juli 1973 † 10 September 2023 
Tata: † Gregorio Kock 


Na nomber di su: 
Casa: Kenneth Werleman i famia 
Yiunan: Louisenne Maduro i Pareha 
Jean-Louis Maduro i Pareha 
Helouise Wilsoe 
Shanïa Kock 


Nieto/a nan: Giondrick Kock, Reandrick 
Maduro, Lisianne Maduro, Jean-Millyanne 
Maduro 


Manera un mama : Ligia Diaz 


Prima i primo nan 


Tanta i omo nan 


Madrina: Dina 


Amiga i amigo nan 
Colega nan di Setar N.V. 


Ruman nan di Iglesia 


I demas famia: Kock, Werleman, Maduro, 
Wilsoe, Diaz 


Famia ta pidi pa bin bisti na colornan alegre 


Acto di condolencia lo tuma lugar Diaranson 
13 september 2023 di 7 pm pa 9 pm na Aurora 
Funeral Home. 


“Pasobra mi ta konsidera cu e sufrimentonan di e 
tempo presente aki no ta digno di wordo compara cu e 
gloria cu lo wordo revela na nos” Romanonan 8:18 


Cu imenso tristesa den nos curazon pero conforme cu 
boluntad di Dios nos ta participa cu na e bunita edad 
di 94 anja después di a biba un bida bendiciona a bay 
descansa: 


Regina Dirksz- Kock 
Mihor conocí como “Shon Nina” 
*10-01-1929 +11-09-2023 


Na nomber di su esposo: †Ricardo Dirksz 
Yiunan stima: 


Marcelo (Feli), Agnes Croes Petrochi y yiunan 
Isaias (Chai), Frida Croes Thijzen y yiunan 
Raymundo, Greta Croes Croes y yiunan 
Leonardo (Rito) Dirksz y yiunan 
Lidia Dirksz y yiunan 
Vicente Dirksz y yiunan 
Aura Dirksz y yiunan 
Cynthia, Roy Kelly y yiunan 
Susan, Raymond Moseley y yiunan 


Su Ayudantenan: 
Alba Cardona 


Dulce Molina 


Hoselito Diaz 
Amiga di cas: 
Ina Irausquin 


Nieto(a) nan stima: 
Juny, Angelo, 
Agmed, Johnny, Juny, Ryan, Chris, Raymond, 
Raybert, Gilmar, Janira, Juleanne, Alex, Osmar, 
Eugene, Rayson, +Jolene, Andreina, Kenrick, Eldrick, 
Noadiah, Joacim, Katie, Jonathan 
Y su bisanieto (a) nan y su Tataranieto (a) nan 


Rumannan: 


†Sergio (Shonbi) Kock y famia 
† Evaristo (Bara) Kock y famia 
† Arturo (Tuyo) Kock y famia 
† Olga Erasmus y Bartolomeo y famia 
† Ica Jansen y famia 
Milda Kock 


Su cuña nan y famia 
Su swa nan y famia 
Su bon bisiña: 
Eleonora Chase 


Sobrino y Sobrinanan y demás famianan: 
Dirksz, Kock, Kelly, Croes, Petrochi, Thijzen, Farro, 
helder, Erasmus, Gonzalez, Diaz, Moseley, Geerman, 
Irausquin, Bikker, Krozendijk, Webb, Ramones, 
Angela, Willems, Ras, Hernandez, Jansen, Gordijk, 
Loopstok, Rasmijn, Dubero, Noel, Cornelio, Rosa, 
Roldan, Martina, Koolman, Lacle, Bareño, Trimon, 
Werleman, Donata, Romano, Loefstok, Arrindell, 
Britten, Boekhoudt, Flanegin. 
ta invita pa asisti na acto di entiero cual lo tuma lugar 
15 di september 2023 saliendo di Aurora Funeral 
Home pa santana Centraal na Sabana Basora. Nos 
defunto stima lo reposa for di 2pm – 4pm na Aurora 
Funeral Home. 
Nos ta pidi nos disculpa si den nos tristeza nos por a 
lubida un of otro famia. 


obituario/servicio a23 


Diaranson 13 september 2023 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Alicia Mercedes Ras-Henriquez 
*03-11-1945 - †08-09-2023 


Acto di entiero lo wordo anuncia despues. 


" Señor ta husto y E ta gusta un conducta cu ta 
husto. 
Hende sincero lo mira su cara" 
Ps 11:7 


Cu dolor na nos curason, nos ta participa 
fayecimento di nos ser stima: 


Juan L. Cuba 
Cariñosamente yama “Juancho” 
*09-07-1945 - †09-09-2023 


Acto di entiero lo wordo anuncia despues 


Ultimo dia pa entrega documento pa ricibi pago 
di Arubalening 


Departamento di Enseñansa 
Aruba (DEA) ta informa cu e 
ultimo dia pa upload tur doc- 
umento pa por ricibi e “ter- 
mijnbetaling” di Arubalen- 
ing pa periodo 1 (2023/2024) 
ta diabierna 15 di september 
2023 pa 11.59pm. 


E pago di e “termijnbetaling” no 
ta bay automaticamente. E stu- 
diante mester haci peticion pa 
esaki di e siguiente forma: 
E studiante mester login in den 
su Arubalening account. Ta haci 
esaki via di e Arubalening Portal 
riba website www.ea.aw. 
Den e account ta bay na e tab 
“uitbetalingen” y aki ta upload e 
siguiente documentonan: 
1. Prueba OFICIAL di “(her) 
inschrijving” di e aña academico 
2023/2024 di e instituto/scol cu 
studiante ta bishitando; Pa studi- 
antenan di Universidad di Aruba 
por manda nan invoice caminda 
por wak nomber di e studiante, 
nomber di e scol y e aña aca- 
demico. 
2. Prueba OFICIAL di e lista di 
cifra/transcript 
(“studievoort- 
gangsoverzicht”) di aña aca- 
demico 2022/2023. 
3. Prueba di un seguro valido pa 
e aña academico 2023/2024. Es- 
aki no ta conta pa studiantenan 
di Aruba. 


Na momento cu tur e tres docu- 
mentonan aki ta na ordo lo apro- 
ba e “uitbetaling” y e studiante lo 
ricibi e pago di Arubalening riba 
e cuenta di banco registra cerca 


nos. 
Si e documentonan no ta cor- 
ecto of falta informacion lo de- 
saprobra e peticion pa “uitbetal- 
ing”. Ta pidi e studiante pa sigui 
e instruccionnan den “reacties” 
di e “afgekeurde uitbetaling” y 
upload e documentonan necesa- 
rio y corecto. 


Actualmente e departamento di 
“Studiefaciliteiten en -begelei- 
ding” ta procesando e peti- 
cionnan pa pago. Esaki ta dura 
te cu dia 30 di september 2023. 
Si pa dia 9 di october 2023 no 
haya e pago di Arubalening por 
tuma contacto cu nos departa- 
mento, via e-mail na arubalen- 
ing@ea.aw of via Whatsapp nr 
594-4140. 


Mas informacion 
Pa cualkier pregunta relaciona 
cu Arubalening por manda un 
email na arubalening@ea.aw of 
un whatsapp na 594-4140. 


Pa mas informacion por acudi 
na nos website ww.ea.aw y busca 
Arubalening (Portal) na letter A 
den e alfabet menu. Tambe ta 
sugeri studiantenan pa sigui De- 
partamento di Enseñansa Aruba 
riba Facebook y/of Instagram @ 
EducationAruba pa keda na al- 
tura di tur informacion. 


Personal di DEA y seccion Stud- 
iefaciliteiten ta desea tur studi- 
ante hopi exito. 


Santo Rosario y Oracion na e monumento di 
Inmaculada Curason di Maria na Sta. Cruz 


Grupo di Oracion “Inmacu- 
lada Curason di Maria” ta 
recorda tur devotonan di 
Mama Maria cu Diamars 13 
di september 2023, ta reuni 
pa 6 or di atardi na e Monu- 
mento di Inmaculada Cu- 
rason di Maria na Sta. Cruz. 


Riba diaranson ta resa Misterio 
Glorioso, prome cu Santo Sac- 
rificio di 7 or pm. Ta invita tur 
devoto y esnan cu a Consagra pa 
bin resa Santo Rosario. Tur cu a 
Consagra ta invita pa asisti y resa 
dilanti di e monumento di In- 
maculada Curason Maria. 


Mama Maria sigur ta warda tur 
cu a consagra. Dia di a consagra 
nos a resa ora di Bendicion: 
Dios, principio y fin di nos Sant- 
idad, cu ta yama esnan cu a bolbe 
nace di awa y di Spirito Santo pa 


bin na e plenitud di gracia y e 
perfeccion di caridad, wak be- 
nignamente riba Bo sirbidonan 
cu ta ricibi piadosamente e Scap- 
ulario aki di Sagrado Curason di 
Hesus y Maria y haci cu nan ta 
converti den imagen berdadero 
di Cristo, asina cu, na final di 
nan bida terenal, cu ayudo di 
Santisima Birgen, nan merece 
di drenta den alegria di Bo Cas 
Celestial. 
Como yiunan di Maria, E ta bisa 
cada alma: 
“Bisti’e SCAPULARIO cu de- 
vocion y cu perseverancia. E 
ta mi bisti. Ora bo tine bisti ta 
nifica cu continuamente bo ta 
pensa riba Mi y a Mi na Mi ban- 
da, semper Mi ta corda riba bo 
y yuda bo pa sigura bida eterno. 
Kende cu muri cu e scapulario 
bisti, lo no sufri candela eterna.” 


internacional 
a24 


Diaranson 13 september 2023 
Presidente di Congreso Mericano ta dirigi panel pa habri investigacion 
di impeachment contra presidente Biden 


(AP) — Presidente di 
Congreso Mericano, Kev- 
in McCarthy a bisa ayera 
cu e ta dirigiendo un com- 
ite di Congreso pa habri 
un investigacion di huicio 
politico (“impeachment”) 
contra 
presidente 
Joe 
Biden tocante e tratonan 
comercial di su famia, 
lansando 
proceduranan 
historico prome cu elec- 
cion 2024. 


McCarthy a bisa cu e inves- 
tigacion di Comite di Super- 
vision di Congreso te awo a 
haya un “cultura di corup- 
cion” rond di famia Biden 
mientras Republicanonan ta 


investiga e tratonan comer- 
cial di yiu homber di e presi- 
dente, Hunter Biden, prome 


cu e presidente Democrata a 
asumi e cargo. 
“Esakinan ta acusacionnan 


di abuso di poder, obstruc- 
cion y corupcion, y nan ta 
merece mas investigacion di 
Congreso,” McCarthy, R- 
Calif., a bisa pafo di oficina 
di presidente di Congreso na 
e Capitol. “Ta p’esey cu awe 
mi ta dirigiendo nos comite 
Congresional pa habri un 
investigacion formal di im- 
peachment contra presidente 
Joe Biden,” el a bisa. 


E anuncio ta yega mientras 
e lider Republicano ta en- 
frenta mas presion for di su 
sostenedornan derechista pa 
tuma accion contra Biden of 
core riesgo di perde su trabao 
di lider – mientras tambe e 


ta lucha pa pasa e legislacion 
necesario pa evita un shut- 
down di gobierno federal pa 
fin di luna. 


McCarthy ta lansando e in- 
vestigacion riba su mes, sin 
un voto congresional, ya cu 
e por no tin suficiente sos- 
ten den su mayoria chikito 
Republicano. Algun Repub- 
licano a rechasa e esfuerso 
como sin base, no mirando 
evidencia cu ta yega e bara 
di Constitucion di “crimen y 
delito halto.” 
Cas Blanco a yam’e “politica 
extremo den su pio mani- 
festacion.” 


Putin ta bisa cu procesamento di Trump ta mustra cu sistema politico 
Mericano ta “putri” 


(AP) — Presidente Ruso, 
Vladimit Putin a bisa 
ayera diamars cu e ca- 
sonan 
criminal 
contra 
ex-presidente 
Mericano, 
Donald Trump ta vengan- 
sa politico cu ta mustra e 
corupcion 
fundamental 
na Merca. 


“Pa loke ta e procesamento 
di Trump, pa nos loke ta pas- 
ando den condicionnan di 
awendia, den mi opinion ta 
bon pasobra e ta mustra con 
putri e sistema politico Meri- 
cano ta, cu no por pretende 
di siña otronan democracia,” 
Putin a bisa na e reunion di 
Foro Economico Oriental 
den ciudad Ruso den costa 
Pacifico, Vladivostok. 


“Tur loke ta pasando cu 


Trump ta e persecucion di un 
rival politico pa rasonnan po- 
litico. Esey ta loke e ta. Y ta 
haciendo esaki dilanti publico 
di Merca y henter mundo,” el 
a bisa. 


Encuestanan di opinion ta 
mustra cu Trump ta, pa un 
margen grandi, e contendi- 
ente mas fuerte pa bira e can- 
didato di Partido Republica- 
no pa eleccion presidencial di 
2024. Durante su cuatro aña 
den Cas Blanco, Trump ripi- 
tidamente a gaba di tin bon 
relacion cu Putin, mientras 
criticonan tabata alega cu e 
tabata sumiso na e lider Ruso. 


Trump a bisa cu e por resolve 
e conflicto na Ucrania den 
apenas algun dia si e haya e 
presidencia back. E no a duna 


detaye di su maneho poten- 
cial. 
“Nos a tende cu Sr. Trump 
ta bisa cu e por resolve e 
problemanan urgente den 
algun dia, incluyendo e crisis 
Ucraniano. Well, esaki no por 
trece nada otro sino felicidad. 
Esaki ta bon,” Putin a bisa. 


Sinembargo, e lider Ruso a 
bisa cu e relacion malo di su 
pais cu Merca probablemente 
lo no cambia significante- 
mente sin importa ken bira 
presidente. “Kico pa spera 
di futuro, sin importa ken 
ta e presidente, ta dificil pa 
nos bisa pero no ta probable 
cu cosnan lo cambia radical- 
mente,” Putin a bisa. El a bisa 
cu administracion di Biden a 
crea un prehuicio fuerte con- 
tra Rusia y “lo ta hopi dificil 


pa nan di algun manera bolter 
henter e barco aki” den e otro 
direccion. 


Rusia tambe ta programa pa 
un eleccion presidencial na 
2024. Putin a evadi e pre- 
gunta ayera si e lo busca un 


otro termino despues di ta 
na poder, como presidente 
of prome minister, desde aña 
2000. “Nos lo papia di esey” 
despues cu parlamento Ruso 
pone un fecha pa eleccion, el 
a bisa. 


Union Europeo ta bay manda mas cu $2 biyon na Grecia afecta pa 
desaster 


(AP) — Union Europeo ta 
primintiendo Grecia mas 
cu 2 biyon Euro den sosten 
financiero despues di can- 
delanan forestal masivo 
den berano y inundacion 
andando cu a causa daño 
extensivo door di centro 
di Grecia. 


“Nunca antes un area asina 
grandi a keda destrui pa can- 
dela. Despues, inundacion 
a devasta regionnan grandi 
di Grecia,” presidente di 
Comision 
Europeo, 
Ur- 
sula von der Leyen a bisa 
na un conferencia diamars 
cu prome minister Griego, 
Kyriakos Mitsotakis. 
Von der Leyen a bisa cu 2.25 
biyon euro lo por bira dis- 
ponible a corto plaso, cu hopi 


di e placa biniendo di fon- 
donan no reclama pa proyec- 
tonan di desaroyo y agricul- 
tura principalmente reserva 
pa Grecia. “Nos mester usa e 
placa no gasta cohesivamente 
for di e ultimo periodo (di 
fondo) cu de lo contrario lo 
bay perdi,” el a bisa report- 
eronan na Strasbourg, Fran- 
cia. 


Hopi di e belt di agricultura 
Griego ta keda inunda un si- 
man despues cu tormenta a 
mata casi 15 persona, mien- 
tras seccionnan grandi di e 
red principal di autopista y 
spoor di e pais ta keda cera. 


“Prome cu tur cos mi lo ad- 
resa e gravedad di e situacion 
cu tin. Grecia durante ulti- 
mo luna a sufri dos desaster 
natural devastador di propor- 
cionnan historico,” Mitsota- 
kis a bisa. “E candela den re- 
gion Evros (cerca di frontera 
di Grecia cu Turkia) ta e can- 
dela mas grandi den historia 
di Europa... Y nos tabatin e 
pio inundacion den nos his- 
toria. Esaki ta probablemente 
un di e tormentanan mas 
poderoso cu a yega di afecta 
Europa,” el a bisa. 


